Los porcentajes - hiru Presentacion - Urrutiko Lanbide Heziketako Institutua\nBeste zenbakizko proportzio mota bat\nBa al dakizu ehuneko kopuru bat kalkulagailuarekin aurkitzen?\nEhunekoa eguneroko bizitzan erabiltzen dugun adierazpen matematikoa da. Bestetik, hedabideetako informazio asko ehunekoetan adierazita datozen hainbat datuk osatzen dute. Adibidez, nork ez du hurrengoa entzun?: "%10aren deskontua etxeko gai guztietan" edo "Langabezia %0,15 igo da azken hiruhilabetean". Ehunekoa kopuru batek beste batekiko duen proportzioa da eta 100 zatietatik hartzen dugun kopurua adierazten du.\nFamilia batek etxe bat erosteko bere aurrezkien %45 inbertitzen duela esaten dugunean, aurreztutako 100 euroetatik 45 gastatzen duela esaten ari gara.\nEhunekoa izendatzailetzat 100 duen frakzioa izango litzateke. Kasu honetan, %45, -en zatiki hamartarra da.\nEhunekoa zatiki hamartarra denez gero, zenbaki hamartarretan ere adieraz daiteke. Horrela,\n%45 = = 0,45 (45 zati 100 egin dugu).\n10% Ehuneko hamarra 10/100 0,1 100etik 10\n30% Ehuneko hogeita hamarra 30/100 0,3 100etik 30\n3% Ehuneko hirua 3/100 0,03 100etik 3\nPortzenjea edo ehunekoa bilatzeko bi forma daude:\nKopuru baten ehunekoa kalkulatzeko, kopurua ehunekoak adierazten duen zenbakiarekin biderkatu eta emaitza zati 100 egingo dugu.\n240 ikasle duen eskola batean %20k kirola egiten du. Zenbat ikaslek egiten dute kirola? Erantzuna jakiteko 240 bider 20 egin eta emaitza zati 100 dugu:\nKopuru baten ehunekoa kalkulatzeko, kopurua ehunekoaren adierazpen hamartarrez biderkatuko dugu.\nBegira berdintza honi:\n240ren %20 kalkulatzeko, 240 bider 0,2 besterik ez dugu egin behar.\nKamiseta baten prezioa (BEZaren %16 gehitu gabe) 12,00 eurokoa bada, bere prezioa BEZa gehituta ezagutzeko hurrengoa egin behar da:\nKamisetaren prezioak izango duen gehikuntza kalkulatu. Horretarako, kopuruaren ehunekoa aurkituko dugu (12,00ren %16): 12·0,16 = 1,92 (%16 ehunekoaren adierazpen hamartarra 0,16 da).\nKopurua (12,00) eta bere gehikuntza (1,92) batu behin-behineko prezioa jakiteko: 12,00 + 1,92 = 13,92 ¬\nKamisetaren prezioak BEZagatik gehikuntza bat jasaten du eta orduan, guztira 13,92 euro izatea beharrezkoa da hori erosteko.\nLehen 42 euro balio zuen liburu baten prezioa kalkulatuko dugu, baina orain %5eko beherapena egin diogula:\nLiburuaren prezioak izango duen beherapena kalkulatzeko: Horretarako, kopuruaren ehunekoa aurkituko dugu (42,00ren %5): 42,00 · 0,05 = 2,10 (%5 portzentajearen adierazpen hamartarra 0,05 da).\nKopuruari (42,00) bere deskontua kenduko diogu (2,10) behin-behineko prezioa jakiteko: 42,00 - 2,10 = 39,90 ¬ Liburuaren prezioak beherapena du eta orduan, 39,90 euro izatea beharrezkoa izango da hori erosteko.\nEhunekoa 100etik hainbat zatiren proportzioa denez gero, bateko hainbeste eta milako hainbeste 1etik eta 1000tik hainbat zatiren portzentajea izango da, hurrenez hurren. Ehunekoa, batekoa edo milakoa soilik portzentaia adierazteko forma desberdinak dira.\nGauza bera esaten ari gara pastel bat 100 zatitan banatu eta 25 hartzen direla edo 0,25 hartzen dela esaten dugunean, edota 1000 zatitan banatu eta 250 hartzen direla esaten badugu. Beraz, 0,25, %25 edo milako 250 adierazpen baliokideak dira eta gauza bera esanahi dute.\nEgia esan, zenbakitzailea eta izendatzailea 10ekin edo 100ekin biderkatu edo zatitu besterik ez dugu egin, kasu bakoitzaren arabera.\nEhunekoak hurrengoetarako erabiltzen dira:\nZati bat bere osoarekin erlazionatzeko: Adibidea: "Unibertsitatean sartzeko hautagaien %58 emakumeak dira".\nBi kopururen arteko proportzioa zehazteko: Adibidea: "Bizkotxoa egiteko legamia eta irinaren ehunekoa %3koa da".\nBiztanleriaren deskribapena egiteko, bere magnitude baten pisu erlatiboa aipatuz. Adibidea: "Euskadin Goi-mailako ikasketak dituen biztanleriak, %16koa da." Euskadin, EUSTATek, Euskal Estatistika Erakundea, Euskal biztanleriari buruzko hainbat ikerketa estatistiko egiten ditu, eta estatistikaren gehiena ehunekoetan adierazten da.\nKopuru baten aldakuntza erlatiboa adierazteko: Adibidea: "Urtegietan bildutako ur-maila %8 igo da aurten".\nFinantza-entitateek (Bankuek, aurrezki kutxek, eta abarrek) interesa eman ohi diete beren bezeroei beren dirua bertan gordetzeagatik. Interesa, gordetako kopuruarekiko eta deposituaren iraupenarekiko proportzionala da eta ehunekotan neurtzen da.\nBankuari mailegua eskatzean ere interesa ordaintzen dugu.\nAurrezki-kutxak urteko %4 eskaintzen dio Martari gordeta dituen 6.000 euroengatik. Zenbateko interesa lortuko du Martak bere diruagatik urtea amaitzean?\nUrteko %4ko interesak esan nahi du 100 eurotik urtero 4 euro lortzen dituela.\nEta Martak bere dirua 4 urtez gordeko balu aurrezki kutxan?\nLau urteren buruan kopuru hori lau aldiz handituko litzateke:\nDefinizioak honakoak dira:\nI banku-interesa da.\nc kapitala da.\nr korritua da.\nt denbora da.


NAFARROAKO KANALA. II. TARTEA\nHerria: Zabaltzeta (Nafarroa)\nBezeroa: Canal de Navarra, S.A. (Canasa)\nBigarren tartea kanaleko bigarren almenaran abiatzen da, eta Untzitiko aintziran amaitzen. Zehazki, 10.267 m, luze da, eta horietatik 6.487 m tunelak dira, Gongolatzeko mendilerroa eta Elortz zein Erro ibaietako arroen banalerroa zeharkatzeko.\nLanak hiru eremutan egin ziren. Lehen eremua presiopean abian zen tartea da, sifoiak eta tunelak osatzen dutena, eta 1.600 kilometro-punturaino heltzen dena. Bigarrena, aldiz, 4.350 kilometro-punturaino doa. Han, trapezoide-formako sekzio bat dago, aire zabalekoa, eta erregulatzeko konportak daude, Zabaltzetako tuneleko sarrerako zein irteerako almenaretan. Eremu horretara iristeko sarbide bat proiektatu zen, Urrotz-Arrizabalaga errepidetik, eta beste sarbide bat Urrotzetik Gongolatzeko tuneleko sarrerako ahora, han dago-eta aipatu den sifoia. Azkenik, azken eremuak tunela zeharkatzen du, aire libreko ubide bitartez.\nTarte hori diseinatu zenean, luzera osoan emaria segundoko 45 m³ izango zela kontuan hartu zen. Izan ere, garraiorako besterik ez da erabiltzen, eta ez dago ureztatzeko adarrik. Nolanahi ere, ereduzko sekzioak hori baino edukiera pixka bat handiagoetarako dimentsionatu ziren; zehatz-mehatz, segundoko 52 m³-ko emarietarako. Gainera, obrak proiektatu ziren erregulatzeko almenarak eraikitzeko, zeharkako drainatze-lanak egiteko, trantsizioak egiteko eta bideak nahiz sarbideak berritzeko.\nIbilbideak Urrotz, Izagaondoa, Untziti eta Elo udalerriak zeharkatzen ditu, baita Mendinueta, Naxurieta eta Zabaltzeta kontzejuak ere.


Kanta gazteen lehen hegaldia | Kultura | Berria\nKanta gazteen lehen hegaldia\nJuantxo Zeberio pianista eta musikagileak 'Xomorroak' disko berria aurkeztuko du gaur, Tolosan\nJuantxo Zeberio musikagilea, atzean haur abesbatza duela. BERRIA Tamaina handiagoan ikusi\nJuantxo Zeberio musikagileak (Tolosa, Gipuzkoa, 1968) haurrak kantuan jarri ditu: Donostiako Orfeoi Txikia eta Donostiako Orfeoi Gaztea izan ditu lagun bide berrian. 11 kantako Xomorroak diskoa egin dute, eta gaur aurkeztuko dute lana, Tolosako Leidor aretoan, 20:30ean.\nZeberiok aurretik ere egin izan du lan abesbatzekin, baina ez du bere burua abesbatza konpositoretzat: «Berez ez da nire mundua». Hala sortu zituen Umama!!, Umama 2 eta Eguberri Umama diskoak, jazza eta abesbatza musika uztartzen dituzten hiru proiektu berezi. Izan ere, jazz laukote batekin grabatu zuen azkena.\nOraingoan, bide berri bati ekin dio, eta haurrengana jo du horretarako. «Umeak dauzkat, eta, txikiak zirenean, ikastolako abesbatzan hasi zirenean, beti ibiltzen nintzen laguntzen. Tarteka, kanturen bat edo beste egin nien». Orain, umeak koskortu direla, ziklo hori itxi nahi izan du Zeberiok, «biribildu».\nLehenagotik eginda zituen moldaketa batzuk hartu, abesti berri batzuk sortu, eta Xomorroak osatu du. Abesti askok badute aurreko bizitza bat: diskoan ageri den Muxu bat kanta, esaterako, grabatua zuen aurreko disko batean. «Kantu batzuek hamar urteko ibilbidea daukate».\nEuskal kanta ezagun batzuen moldaketak daude diskoan: Ken7 taldearen Gernikan eta Ilargia, Niko Etxarten Euskal Rock n' Roll eta Zea Maysen Negua joan da ta. Eginak zituen moldaketak baliatu ditu guztiak formatu bakarrean biltzeko. «Ez da izan 'sartuko ditut lau euskal kanta...': hor zeuden, eta kantatzen genituen».\nFormazioa da abesti guztiak bildu eta diskoari «koherentzia» bat ematen diona: Donostiako Orfeoi Txikia eta Donostiako Orfeoi Gaztea aritu dira kantuan; Et Incarnatus orkestrak jarri du musika, eta zenbait musikarik ere hartu dute parte: Itsaso Etxebestek jo du baxua, Jon Arruebarrenak eta Gorka Benitezek saxoak eta flauta, eta Antton Telleriak bateria. Zeberiok berak pianoa jo du diskoan, musika zuzentzeaz gain.\nHaurrekin lanean aritzeak «badauzka bere ertzak» Zeberiorentzat, baina esperientzia «gozagarria» izan da: «Ikaragarria da zer erraztasun daukaten ikasteko: espontaneotasun hori galarazten diegu pixkanaka». Zeberioren ustean, abesbatzetan haurrei irakasten zaiena bat-batekotasun horren kontra doa askotan, eta, hain zuzen, horrek egin du horren berezi diskoaren grabaketa.\nDatorren urtean, bira\nDiskoko abesti batetik hartuta, Xomorroak izena jarri dio diskoari. «Jendeak beti galdetzen dizu izenaz, baina ez dauka misterio handirik: izen bat jarri behar zitzaion, kantu batek izen hori dauka, eta oso iradokitzailea iruditu zitzaidan». Karlos Linazasororen testu batekin egina da Xomorroak kanta. Haur kantariak ere izan daitezke zomorroak: «Badira, neurri batean, etxean edo eskolan masa bat bezala dabiltzanean».\nAlberto Letamendi margolariaren koadro bat da diskoaren azala, eta hark ere egin nahi dio erreferentzia izenburuari: «Gizarte bat irudikatzen du; egungo gizartearen kritika moduko bat da, baina, era berean, urrutitik ikusita, badu zomorro masa baten antza».\nGaur aurkeztuko dute diskoa, Tolosan, bertakoak baitira musikari gehienak. 20:30ean ariko dira Leidorren, eta, oraingoz, hori izango da diskoa aurkezteko egingo duten emanaldi bakarra. Halere, proiektuak izango du jarraipena: Zeberioren asmoa da datorren urtean emanaldiak egitea Euskal Herri osoan. Gutxienez hiriburuetan jo nahi du, baina kontzertu bakoitza berezia izango da: lurralde bakoitzean tokian tokiko abesbatzekin ariko dira.


Angel Oiarbide: «Ez gara kapaz interes komunak irudikatzeko; hor arazo bat dugu» | Politika | Berria\n2008ko urtarrilean, Nazioen Mundua egitasmoa aurkeztu zuten Idiazabalgo pilotalekuan (Gipuzkoa); herri kirolak ardatz hartuta, erabakitzeko eskubidearen inguruan sentsibilitate politiko ezberdinetako jendea biltzeko xedea zuen dinamika bat. Inor gutxik espero zuen hark egin zuen jauzia; eskualdera aurrena, Euskal Herrira gero. 11 urteotan, Angel Oiarbide (Beasain, Gipuzkoa, 1974) egon da lehen lerroan; Nazioen Munduan aurrena, eta, 2013tik, Gure Esku Dago-n. Zelai Nikolasekin batera aritu da bozeramaile sei urtez, eta biek utziko dute kargua martxoaren 31n, herri mugimenduak ziklo berri bat abiatuko duela-eta. Gaur, azken solasaldi publikoa edukiko dute biek Bilboko Kafe Antzokian, 19:00etan. Azken urteetan erabakitzeko eskubidearen alde 200.000 herritarren baino gehiagoren botoak bildutako herri dinamika ernatu zen lekuan hartu du Oiarbidek BERRIA.\n11 urte Nazioen Mundua hemen aurkeztu zenetik. Atzera begiratuta, zer sentitzen duzu?\n11 urte pasatu dira, eta bi Euskal Herri ezberdinetan bizi gara. Ez dute zerikusirik duela 11 urteko Euskal Herriak eta euskal gizarteak, eta oraingoak. 2007an hasi ginen mugimenduarekin; porrot egindako bake prozesu baten ondorenean geunden; herritarrak nora ezean geunden, galduta, etsita, eta okerrena: zain, hiru, lau edo sei ordezkari noiz bilduko ez dakit zein monasteriotan, adosteko guretzat onuragarria zen etorkizun bat. Zain, eta nor bere babeslekuan. Zer aldatu da? Herritarrak ez gaudela zain; ikusle izateari utzita, protagonista izateko jauzia ematen hasi garela. 2013an Gure Esku Dago sortzean, esan genuen ez zela lelo bat, jarrera bat baizik; ez da fede kontua: ezinbestekoa da norberak pausoak ematea, sentitzea zer gaitasun daukagun gure etorkizunean eragiteko. Bost urte igaro dira, eta ikusi dugu jabetzen ari garela zenbaterainoko eragin gaitasuna izan dezakegun. Garai batean ez genekien nola bideratu eztabaida hau; ikasi dugu gai honen inguruan haserretu gabe eztabaidatzen eta erabakitzen.\nZelai Nikolasek eta zuk bozeramaile izateari utziko diozue. Pauso bat atzera? Aldamenera?\nPausoak aurrera ematen ari gara, baina oso naturala da fresko dagoen jendeak pauso bat aurreraxeago ematea. GEDentzat sanoa eta ona da errelebo hau. Baina erreleboak ildo ezberdinetan egin izan dira GEDen. Kontua da orain mugimenduaren aurpegian izan dela. Hori da GEDen aberastasuna: harrobi bat sortu duela, ez duela mugimendua pertsonalizatu. Bozeramailea bezain garrantzitsua da Eibarren, Getxon edo Tolosan buru-belarri aritu den kidea. Zelaik eta nik ardura bat hartu genuen, eta guretzat ohorea izan da ahotsa jartzea, baina GEDen ardura asko daude.\nGED ez da husten zaituen zulo beltz bat, gero eta emankorragoa den ur iturri bat baizik. GEDen asko eman dugu bertan gabiltzan kide guztiok, herri, eskualde nahiz nazio mailan, baina asko betetzen gaitu, ikusten dugulako elkarrekin zenbateko gaitasuna daukagun. Adiktiboa da. Eboluzio pertsonal bat kolektibo bihurtzen ari gara, eta kolektibo gisa ere eboluzionatzen ari gara; ikusten dugu, pausoak eman ahala, eremu batzuk konkistatzen ari garela. Hori, hustu ez, baizik bete egiten duen prozesu bat da.\nIzan duzu basamortuan predikatzen duenaren sentipena?\nGED sortu zenean, egokitu zitzaigun herri askotan hitzaldiak ematea. Jendeak bi gauza esaten zizkidan, egun grazia egiten didatenak. Bat: «Angel, ematen du sinetsi egiten duzula». Eta nik erantzun: «Nola ez dut, ba, sinetsiko? Nola zabalduko nuke mezu bat sinetsiko ez banu?». Bestea: jendea indartuta irteten zela hitzaldietatik, eta nik hustuta amaitzen nuela. Ni, ordea, indartuta ateratzen nintzen: kontrakoa da, niri honek bete egiten nau, ikusteak sintonia bat konpartitzen duzula.\nZein izan da urteotako unerik gozoena?\nMomentu hori iristeko dago. 2008an Eskoziara joan ginen, etorri ginen, eta esaten ziguten: «Kito. Zer gehiago egin daiteke?». Hurrengo urtean, Kataluniara joan ginen, eta Eskoziara. Esaten ziguten: «Espero zenuten honaino iristea?». Gero hasi ginen eskualdean ekitaldiak egiten, dokumental bat egin genuen. Ondoren, GED sortu zen, giza katea egin... Horregatik diot onena iristeko dagoela, GED ez baitzen sortu aldarrikatzen ibiltzeko. Pauso gehiago ezinbestekoak izango dira, baina GEDek zentzua izango du herri honek libreki erabaki arte bere etorkizuna.\nIgaro da unerik gaziena?\nEz nuke esango gazirik egon denik; egon dira zailak, korapilatsuak. Baina emandako pauso guztiak ezinbestekoak izan dira honaino iristeko.\nUne zailen adibide bat?\nEskozia-Euskal Herria jaialdia. Apustu bat izan zen Eskozia zati bat ekartzea: dantzariak, musika taldeak, politikariak... 240.000 euroko jaialdia zen, eta egun bakarra genuen. Zaparrada bota izan balu, gu oraindik lokatzetan geundeke. Sentipena zen inor ez genuela izango laguntzeko. Jarrera bat zegoen: «Zer uste zenuten, inor baino bizkorragoak zinetela?». Zirimiria egin zuen, ez zaparradarik, eta buelta eman genion. Halakoetan konturatzen zara oraindik ere asko zabaldu eta kohesionatu behar dela mugimendu bat. Ondo irteten denean bakarrik baloratzen da, baina anbizioarekin aritzea bera positiboa da, emaitza ez dugulako guk kontrolatzen, baina bidea, gogoa eta aspirazioa guk jartzen ditugu.\nEz. Arantzarik, ez.\nPolitikan ez nenbilenean, nire irudipena zen, nahiz eta guk ez ikusi, Euskal Herriko eragileak hitz egiten ariko zirela, sintonia bat egongo zela. Nire sorpresa izan zen ez dagoela kultura hori jorratuta. Herdoildu egin gara interes komunak ikusteko garaian. Ez gara kapaz interes komunak irudikatzeko, eta hor arazo larri bat daukagu; ez bagara gai herri gisa interes komunak irudikatzeko, ez dugu ezer eredugarririk egingo. Herri honek eredu bat sortzeko aspirazioa badauka, elkarlan baten bidez izango da ezinbestean. Nire tristura da oraindik elkarlanerako kultura hori asko olioztatu behar dela.\nZer ikasi duzu bidean, politikan eragile izanik?\nAskotan urrun ikusten ditugu alderdiak, politikariak eta instituzioak. Iruditzen zait zubigintza hori egin behar dela; herritarrok ordezkariak behar ditugu, baina ordezkariek herritarrak ere bai, eta, talde horrek funtzionatu dezan, elkarrekin eman behar ditugu pauso asko; alderdiak ez dira herritarren azpikontrata bat; ardura herritarrona da. Sinesten dut herri honen gaitasunean, prozesu bat ikusi dudalako, eta horrek, ase beharrean, gose handiagoa sortzen dit. Ez dugu imajinatu ere egiten zer egiteko gai garen.\nInozentzia galdu duzu bidean?\nAtzera begiratzen dut, eta gauzatxo bat ikusten dut pena ematen didana, nahiz eta berreskuratuko dudan: inozentzia galdu izana. Hau guztia ezinezkoa zatekeen naturaltasunik, logikarik eta inozentziarik gabe. Sartzen zarenean politikan eragitera, inozentzia hori galtzera eramaten zaituzten korronteak daude. Hori pena bat da. Politikan, ezer behar bada, inozentzia, zintzotasuna eta naturaltasuna behar dira. Kalean, herrian, kuadrillan, lantokietan funtzionatzen dugun bezala funtzionatzea politikan ere. Politika humanizatzea falta zaigu. Oso artifizial bihurtu da.\nNolako tratua dute alderdiek herri mugimenduekin eta, zehazki, GEDekin? Aintzat hartzen zaituztela sentitu duzue, edo kontrakoa?\nTrantsizio batean gaude, eta GED trantsizio horren zubi bat da. Duela sei urte sortu zenean, erabakitzeko eskubidearen inguruko eztabaida mahai batean zegoen, alderdiek kudeatuta. 2013an, GED eseri zen mahaian, eta esan gaia landu nahi zuela. Horrek errezeloak sortu zituen guztientzat. Urteotan, GEDi buruz jende askok hitz egin du; baloratzen, epaitzen, kritikatzen... onerako eta txarrerako. GEDek ez du inori buruz hitz egin publikoki. Ez da kasualitatea. Mugimendu honen fokua ez zegoen kanpora begira; guk zer egin dezakegu? Ateak ireki dizkiguten eragile guztiekin egon gara, ematera gindoazen pausoak azaltzeko... Elkarlan kultura bat jorratzen aritu gara.\nGainditu dira errezelo horiek?\nGainditzen ari dira. Gaur, alderdiek beste modu batera ikusten dute. Errespetuz ikusten dute, eta ondo baloratzen. Herritarrek ikusten dute Euskal Herrian badagoela anbizioarekin dabilen herri dinamika bat. GEDek jarri dituen erronkak ez dira izan bere egiturarekin soilik lor zitezkeenak; nahi eta nahi ez elkarlan bat eskatzen zuten proiektuak izan dira, interes komuna zutela iruditu zaizkigunak eta lanketa baten ondoren eginikoak. Anbizioa, GEDek ez duelako galtzeko beldurrik; ez du ezer galtzeko, ez du ezer jokoan lau urtean behin. Luzera begirako perspektiba dauka, eta ematen duen pauso bakoitza konkista bat da. GEDek ez du pausorik atzera egin.\nFicoban [2013ko ekainaren 8an], esan zenuen oihal handiak behar zirela haizea aprobetxatu eta itsasoan aurrera egiteko. Zer moduzko sarea osatu da urteotan? Mugak erakutsi ditu?\nSaretzeko dago. 2013an, esaten genuen iparraldetik haize demokratikoak zetozela, Eskoziatik. Oinarritik gizartea saretu, josi, ehundu behar zen, ahalik eta zabalen eta sendoen, zetozkion haizeak aprobetxatu eta espazio hobe batera eramateko. Falta da, baina saretzen hasi gara, eta saretu dugulako gaude gauden lekuan. Ficoban bertan esan genuen martxan zela erabakitzeko eskubidearen eta autodeterminazioaren tren bat, eta iritsiko zela Eskoziara eta Kataluniara. Baina, Ficoban, oso urrun ikusten genuen Euskal Herritik igarotzeko aukera. Baina eztabaida hemen dago jada. Gehiago saretu beharra dago, ordea.\nHaizeak aldeko zirudien 2013an. Orain?\nEskoziakoa pasatu zen, baina bigarren haize bolada etorriko da, eta prest egon behar dugu. Katalunian ez da bukatu: posible da orain hastea. Eta gai izan beharko genuke gure oihal propioak sortzeko. Baina guztiak ez dira demokraziaren aldeko haizeak; badira beste batzuk, kontrakoak. Ondo kudeatu beharko dugu, baina, haien aurrean, ezinbestekoa da gizarte gisa prestatzea, indartzea eta, kikildu beharrean, aurre egitea.\nZiklo berri bat zabalduko du GEDek. Nondik joko du?\nSei urteotan, GEDek saio bat egin du; existitzen ez zen espazio bat sortu du. Jarrera bat barneratuz joan gara, eta pausoak eman ditugu. Herri honetan gero eta gehiago gara ikusle izateari utzita protagonista izaterako jauzia eman dugunok; konplizitate espazio bat sortu dugu, eztabaida bat sostengatzeko gai izan gara eta 2.019 arrazoi bildu ditugu erabakitzeko. Zein da etapa berria? Orain hasten da GED martxan. Sei urteok ezinbestekoak izan dira GED sortzeko. Zein da erronka? Elkarrekin erabakitzeko tresna demokratikoak gureganatzea eta legeztatzea.\nZiklo berri bat hasteak esan nahi du nolabait agortu dela aurrekoa. Bere burua berrasmatu beharra zuen GEDek?\nLehenbiziko urtetik berrasmatzen aritu da. Giza katea egin eta gero, orri zuri bat jarri genuen; dena zegoen egiteko. Hurrena, galdeketen tresna erabili genuen, baina baita mobilizazioena, Kataluniakoa... Etorkizunean ere berrasmatu beharko dugu. Baina garrantzitsuena da argi edukitzea zein den iparrorratza.\nIpar hori erreferendum bat da?\nGEDen iparra zera da, herri honetan libre eta demokratikoki gure etorkizuna erabakitzea, erreferendum bitartez. Erreferendumaren edo erreferendumen bidez.\nJokaleku horretatik gertuago gaude? Posible ikusten duzu erdiko epean, epe laburrean?\nGertuago gaude. Eztabaida badago, eta egongo da. Batzuek uste dute bolada antidemokratiko bat etorrita zutabe horiek eraitsiko direla. Kontrakoa da: sendotu behar ditugu. Zutabe horien gainean eraikiko da etorkizuna. Gauza bat daukat garbi: euskal herritarrak gehiengoz borondatea eta determinazioa daukagunean gure etorkizunaren jabe izateko, egun horretan erabakiko dugu. Eragile garrantzitsuenak ez daude guregandik kanpo; gure etorkizunaren jabe izateko faktore garrantzitsuena gure borondatea eta determinazioa dira.\nOrain, zuk zeuk zer?\nEraikuntzaren arlokoa naiz, eta lanbidean hainbat sektore erabiltzen ditugu; guztietan inportanteena pertsonak dira; arkitektoak, igeltseroak, iturginak... Aliatuak behar dira proiektu bat aurrera ateratzeko, eta oso garrantzitsua da bakoitzaren inplikazioa. Hortik nator, eta sei urtean eraikuntza sozialean aritu naiz. Ezinbestekoa da jendearen inplikazioa; irudikatzea proiektu hori. Bozeramaile ibilbidea hemen amaituko da; nire ofiziora itzuliko naiz, baina GEDen idazkaritzan eta kalean egongo naiz.


Aparteko baliabideak aparteko garaietarako - - Alea.eus\nAparteko baliabideak aparteko garaietarako\nKike Fdz. de Pinedo eta Miren Larrion 2020-12-14 09:41\nKike Fernandez de Pinedo eta Miren Larrion. / EH BILDU ARABA\n"Gasteizen alde egiteko garaia da, Arabaren alde, eta herritarren alde. Aparteko garaiak bizi ditugu. Orain, jendea babesteko, lor ditzagun aparteko akordioak, egoerak exijitzen dituen ezohiko baliabide ekonomikoak bideratuta".\nAparteko garaiak bizi ditugu, ezohikoak, mundu osoa ezustean harrapatu duen pandemia baten eraginez. Egun batetik bestera, pertsonak eta osasuna erdigunean jarri dituen pandemia.\n2020. urtea, martxoa. Ohiturak aldatu zaizkigu, eta aldatu da nola ulertzen dugun espazio publikoa topaleku eta harremantzeko toki modura. Azken finean, aldatu da geure bizimodua bera. Baina Arabako gizarteak ezaugarririk badu, hori da badakiela nola aurre egin behar zaien ziurgabetasun handiko egoerei, arduraz jokatzen duela, eta badakiela nola borrokatu bere eskubide politiko eta sozialen alde. Oraingo honetan gauza bera gertatuko da. Ziur gaude.\n"Erakunde ezberdinetan akordio zabalak lortze aldera hitz egiteko borondatearekin heldu diogu aurten aurrekontuen eztabaidari"\nEH Bildun uste dugu pandemiak azaleratu dituen behar berriei arreta eman behar zaiela, eta pertsonak jarri behar ditugula geure ekintza politikoaren erdigunean. Asmo horrekin heldu diogu aurten aurrekontuen eztabaidari, erakunde ezberdinetan akordio zabalak lortze aldera hitz egiteko borondatearekin. Gizarteak eskatzen dizkigun akordio zabalak. Hala ere, borondate hori ez da txeke zuri bat. Akordioak bai, baina betiere gobernantza ereduari eta politika publikoei norabide aldaketa sakon bat emateko balio duten neurrian.\nEzohiko garaiak dira, eta beharrezkoa da aparteko aurrekontu ahalegin bat. Neurriak hartu behar ditugu eta errealistak izan: atzera daitezkeen proiektuak atzeratu behar dira, eta soberakinak nahiz zorpetzeko gaitasuna baliatu behar ditugu diru sarrerak indartzeko; ahalmen ekonomiko handiena duten pertsonen eta enpresek ongizate komunera egiten dioten ekarpena handitzeko bideak aztertuz.\n"Ezohiko garaiak dira, eta beharrezkoa da aparteko aurrekontu ahalegin bat"\nHonezkero, krisia ez da soilik soziosanitarioa. Covid-19aren ondorioak gogor kolpatzen ari dira bestelako sektore batzuk, hala nola ostalaritza, kultura, turismoa, merkataritza, mahastizaintza...\nMilaka arabarrek pertsiana itxi behar izan dute, edo lan jarduera murriztu zaie, era batera edo bestera. Esku hartu behar dugu, ez bakarrik enplegu berria sortzeko, baizik eta daukagunari eutsi ahal izateko.\nEnplegu suntsiketa ez da eten, eta herrialdean puntakoak diren enpresa batzuk jada iragarri dituzte kaleratzeak edo enpleguaren erregulaziorako txostenak. Ez da ezkortasuna. Errealitatea da. Eta errealitate horrek eskatzen du erreskate funts bat sortzea, enpleguaren suntsiketa horri aurre egin eta kalte gehien pairatu dituzten sektoreei laguntzeko. Lanpostuak arriskuan ikusten dituzten milaka pertsonei ziurtasuna ematen lagunduko duen funtsa.\n"Errealitateak erreskate funts bat eskatzen du, enpleguaren suntsiketari aurre egin eta gehien kaltetutako sektoreei laguntzeko"\nOrainaldia salbatu behar dugu, lehentasuna da, baina etorkizuna ere bermatu behar da. Abiatu behar dugu, orain bai, trantsizio energetiko eta ekologiko bat, dibertsifikazio handiagoa eta erresilientzia izango duen industria bat izatea ahalbidetuko duena. Multinazionalen dependentzia txikiagoa eta jasangarritasun handiagoa. Berrikuntzan, autogintza edo aeronautika bezalako sektoreen birmoldatzean, edo berriztagarrien, ekonomia zirkularraren eta enplegu berdearen aldeko apustuetan oinarritu behar da eraldaketa; planetak ezin du gehiago itxaron. Geure egitura sozioekonomikoak ezta ere. Horri guztiari tokian toki ekin behar diogu, geure tokiko erakundeekin elkarlanean.\nMuturreko egoerak bizi izan dituzte geure zerbitzu soziosanitarioek eta adineko egoitzek, dena eman duten langileek nekez ahaztuko dituztenak. Zaintzak indartzea ezinbestekoa da, foru gobernuak zeresan handia duen esparrua. EAJk behin eta berriro ukatu arren, zerbitzu sozialek okerrera egin dute: dependentzia balorazioa eskuratzeko itxaron zerrendak bost hilabetera luzatu dira, zerbitzuek gainkarga dute, langile askoren baldintzak prekarioak dira... Kalitatezko zaintzak izateko garrantzia erabat frogatu da martxotik hona.\n"Zaintzak indartzea ezinbestekoa da, foru gobernuak zeresan handia duen esparrua"\nDerrigorrezkoa da osasunean eta ongizatean inbertitzea, gaixotasun berriak dituen kontrako efektuak osatzeko, eta pertsona bakoitzean pandemiak dituen ondorio emozionalak arintzeko. Gizarte babesa handitu behar da, ongizaterako nahitaezkoak diren esparruak indartuta. Babes ditzagun ahulenak gizarte laguntzak handituz eta etxeko laguntza bezalako zerbitzuak sendotuz.\nEta, noski, datozen belaunaldiei utziko diegun etorkizunari begiratu behar diogu, ezin direlako berriro izan krisi honen pagaburuak, 2008. urtean gertatu zen bezala. Datozen urteetako erronkei erantzungo dion Araba baten alde lan egin behar dugu; pandemiak ezer erakutsi badu, hori badelako kontu batzuk atzeratzen segitzea ez dela aukera bat.\n"Berrikuntza sozioekonomiko jasangarri bat bultzatzeko unea da; Gasteiz-Araba Zero Carbon baten alde egiteko unea"\nBerrikuntza sozioekonomiko jasangarri bat bultzatzeko unea da. Gasteiz-Araba Zero Carbon baten alde egiteko unea da, arduratsua eta ingurumenari begirunea diona, larrialdi klimatikoak aurrez aurre jarri digun premiari erantzuten lagunduko duena. Berriztagarrien alde egin behar dugu eta behin betiko baztertu gasaren esploratzea zein ustiatzea herrialdean. Hirigintza adeitsu bat sortzeko unea da, eta espazio publikoa pertsonei itzuli behar zaie.\nAzken finean, Gasteizen alde egiteko garaia da, Arabaren alde, eta herritarren alde. Aparteko garaiak bizi ditugu. Orain, jendea babesteko, lor ditzagun aparteko akordioak, egoerak exijitzen dituen ezohiko baliabide ekonomikoak bideratuta.


martxoa 2014 - Page 3 of 4 - Zientzia Kaiera\nAurreko Urtarrilaren 7an abiatu zen #KulturaZientifikoa 1. Jaialdia (#KZJaia). Dakizuenez, bi astero, ekarpenen bildumak egiten aritu gara. Otsailaren 16a bitartean, hauetako hiru laburpenetan, 58 ekarpen bildu ditugu, 16 lehenengo laburpenean, 19 bigarren laburpenean eta 23 hirugarren laburpenean. Gaurkoan, otsailaren 17tik martxoaren 2ra bitartean egindako 16 ekarpenak laburbilduko ditugu. Laburpen honetan, sorpresatxo bat gehituko dugu gainera. Elementu bakoitzaren […]


Jurramendi zirkularra Iratxetik 2018-01-19 | Ruta Ayegui, Navarra (España)- GPS track\nsenderismo (senderismo Ibilbide onenakEspainia tik → Nafarroa → Ayegui )\nJurramendi zirkularra Iratxetik 2018-01-19\n4.282 188 3325\nNoiz igoa 21 de enero de 2018\nRuta Circular a Montejurra desde el Monasterio de Iratxe (Sierra de Montejurra) (senderismo)\nMontejurra, ruta circular desde Irache (senderismo)\nMONTEJURRA POR LA SENDA DE LOS GUDARIS (alpinismo)\nMontejurra (1045 m) desde Monasterio de Iratxe (senderismo)\nBisitak 329, kokapena 13\nGaur ibilbide zirkular bat aurkeztuko dizuet. Iratxeko monasteriotik abiatuta eta Jurramendiko gailurretarako txango laburra.\nHamar kilometrora iristen ez den txangoa eta eremu ezberdinak zeharkatzen dituen bidea da. Iparraldeko magaletik ibiltzen garenez landaredi oparoko guneak izango ditugu ikusgai. Eremu nahiko antropizatua da eta horregatik pista nahiko izango ditugu, baina horietatik baztertzeko beta izango dugu zenbaitetan bide zaharretatik bideratuz.\nErtaroan Jurramendi edo Montejurrak bertze izen batzuekin ere ezagutu egin zen: «Monte Jeto», «Monte Xurra» edo «Monte Surra».\nNaturaz gain ibilbide honek ondare eta historiako gertakari garrantzitsu batzuekin erlazionatutako guneak eskainiko dizkigu. Iratxeko monasterioa ertaroan; gerra karlistak Jurramendin, Gerra zibilaren prestaketak eta trantsizio garaiko gertakisunak. Hortaz gaurko sarrera historiari errepasotxo bat emateko beta eskainiko dit.\nIbilbidea eta profila\nIrteera Iratxeko Monasterian dut. Aparkaleku zabala dago bertan eta bueltarako bisitatxoak utziko ditut. Monasterioa obretan dagoelakoan ertsita dago eta ezin gaurkoan bisitatu.\nErdi aroan Nafarroako koroak eskainitako laguntzarengatik Iratxeko monasterioa Nafarroako aberatzenetarikoan bilakatu zen. Halako informazioa eskuratzerik duzue turismoko webgunetik:\nOspitalea erromesentzat, unibertsitatea, gerra ospitalea, erlijiosoen ikastetxea eta abarreko erabilerak izan ditu eraikin honek.\n"Aspaldi-aspaldikoa da, beneditarrek XI. mendean eraikitzen hasi baitziren VIII. mendeko monasterioaren gainean. Ibilbidean gauza asko ikusiko dituzu: XII. mendeko eliza erromanikoa, klaustro platereskoa, dorre herrerianoa eta, azkenik, XVI-XIX. mendeetan egindako beste eraikuntza batzuk. Horrek guztiak monumentu-multzo honen historia jakiteko aukera emanen dizu. 1985etik hona ez da inor bizi.\nEraikin horietako batzuk Erdi Arokoak dira; beste batzuk Errenazimendukoak eta badira Barroko garaikoak ere bai. Nafarroako lehenbiziko ospitalea izan zen erromesentzat -Orreagako ospitalea ez baitzen eraiki mende bete pasa arte- eta errege Gartzia Naiarakoak eraikiarazi zuen XI. mendean. Iratxek goia jo zuen San Beremundo abade izan zen garaian (1056-1098). Abadea oso eskuzabala izan zen beharrean bizi zen jendearekin eta janaria abitu azpian ezkutaturik eramaten zien. Bere kongregazio kideek kargu hartzen ziotenean, abitua goratu eta arrosak edo zurezko ezpalak agertzen ziren -eskaleak berotzeko- ogia azaldu beharrean.\nMonasterioa Andre Maria Erreginari eskainia dago eta beti bizi izan da jendea 1985era arte. Horregatik, oso ongi kontserbatu da. Baina, bokazioak gutxi zirela ikusita, monjeek urte horretan alde egin zuten.\nUnibertsitate baten egoitza izan zen 1569tik 1824era arte.\nHarritzeko modukoa da XII. mendean eliza prerromaniko baten gainean eraikitzen hasitako tenplu erromanikoa. Gurutze latinoko oina du eta hiru absideak erdi-zirkularrak dira, hasierako eraikuntzaren lekukoak. Erdikoa nabarmentzen da hiruren artean, oso ongi kontserbatuta dagoen erlaitzari esker, animaliaz apaindutako erlaitzari esker.\nTenpluan sartzeko, badira bi atari erromaniko, San Pedrokoa eta ate nagusia, biak gai historikoekin apainduak; baina merezi du merezi duenez Preciosa atearen aurrean gelditzea. Ate horrek elizarekin lotzen du klaustro platereskoa, eta hantxe daude Salbatore eta Andre Mariaren irudiak. Baina badira arretaz bisitatu beharreko beste gauza batzuk: fraide-sakristia (XVI), kapitulu-gela nerbiodun gangarekin, eta XVII. mendeko eraikin handia -estiloaren aldetik, herrerianoa-, Iratxeko Unibertsitatearen egoitza izan zena.\nMendez mende, Iratxeko Andre Mariaren irudia gorde zuen (XII. mendekoa), zalantzarik gabe Ama Birjinari buruzko irudigintza erromanikoaren adibiderik ederrenetakoa Nafarroan. Zurezkoa da, metro bat du altueran eta zilarrezko txapa batez estalia dago, aurpegia eta eskuak izan ezik. Baina, irudi hori ikusteko, Deikazteluraino joan beharko duzu, Aiegitik 10 kilometro hegoaldera. Duela ehun urte eraman zuten hara".\nEz dirudi garrantzi handia izan zuenik XI. mendearen erdialderaino. Donejakue bidearen ertzean eraiki zuten, eta ospitale bat eratxiki zitzaion 1054. urtean. Nafarroako koroari esker handitu zen Iratxeko monasterioaren ospea. XIV. mendean, Nafarroan geratzen zen monasterio beneditar bakarra zen, eta hango abadeek ordezkaritza zuten Nafarroako erresumako gorteetan. Garai hartan, berrogei eliza eta monasterio txiki zituen bere mende Iratxeko monasterio handiak.\nXVI. mendean, inprimategi bat egokitu zuten han, eta Valladolideko San Benitoren kongregazioari lotu zitzaion 1522an, Nafarroa Garaia Gaztelako koroaren mendean geratu ondoan. Unibertsitate bihurtu zuten hamabi urte geroago (1534). 1833ra arte iraun zuen Iratxeko unibertsitateak, eta lau urte geroago alde egin zuten betiko fraideek. Bigarren Gerra Karlistan, erietxe izan zen.\nEz da ezagutzen Iratxeko monasterioa eraiki zen data zehatza, baina lehen etxea IX-X. mendeetakoa dela esan liteke. Monasterioaren parterik handiena eta ostatua XI. mendearen bigarren erdialdean eraiki ziren. Aipagarri dira eliza −XII. mendean eraikitzen hasia eta estilo gotikoaren moldeen arabera amaitua−, XVI.mendeko klaustro platereskoaeta areto nagusia −XVIII. mendeko aurrealde barrokoa duena−.\nIratxeko monasterioa hainbat gunetan banatua dago, eta gune bakoitzaren eraikuntzak badu zerikusia monasterioaren bilakaera historikoarekin. XI. eta XII. mendeetan, goraldia izan zuen monasterioak, eta horren lekuko da XII. mende erdialdeko eliza erromanikoa. XIII. mendean, berriz, monasterioa gainbeheran hasi zen. XVI. eta XVII. mendea berpizkunde-garaiak izan ziren, eta horren lekuko dira XVI. mendeko klaustro platereskoa eta XVII. mendean ikastetxe ohia unibertsitate bihurtu izana.\nMonasterioa autobidearen bertze aldetik.\nMonasterioren dorreak Jurramenditik\nIratxeko monasterioa jaitsierako bidetik.\nIbilaldia Donajakueren bidetik hasiko da. Monasterioaren labore lurrak bereizten dituen hormaren aldamenetik.\nHormaren bukaern aurreneko bidegurutzea dugu. Eskuinetik Donajakue bide bat dugu, Iratxe kanpinera doana eta gure kasuan zuzen jarraitu beharra dugu autobidearen azpitik igarotzen den pistara iristeko. Bigarren hau ere Donajakue bideko aldagai bat da, Jurramendiko magaletik Azketara doana.\nBidegurutzean zuzen jarraitu etxeak dauden aldera.\nAutobidearen azpiko igarobidea.\nAutobidea igaro eta ezkerretik ekingo diogu, momentuz Doanajakue bidea utziz.\nPistatik jarraitu eta handik laurehun metrotara eskuinetik abiatzen den pistara pasako gara autobidearen aldamenetik baztertuz.\nMetro gutxi barru berriz bertze bidegurutze bat izango dugu,Oraingoan ezkerreko pistatik jarraituz.\nTartetxo honetan berriz Donajakue bidetik goaz, baina segituan zuzen doan pistatik jarraituko dugu, aurrekoa utziz.\nGEHIAGO IRAKURTZEKO: http://mendikosterak.blogspot.com.es/2018/01/jurramendi-zirkularra-iratxeko.html\nCipriano tontorraren azpian eta baselizatik gertu eraikita dagoen altarea. Bertan ospatu egiten zituzten karlistek, gerra zibilaren ondoren beren mezak erromeriaren ondoren.\nPistaren bukaeran eta Jurramendiko magaletan eraiki duten aparkalekua. Jende aunitzek bertara etortzen da bidea laburragoa egiteko aukera eskaintzen bai du.\nIratxe Upategiek prestatu zuten ardo eta ur iturria. Erromesek bertara hurbiltzen dira eta egun, webcam bat ere du gerora erromesek euren argazkia bildu ahal izateko http://www.irache.com/es/enoturismo/fuente-del-vino.html\nUpeltegi berak antolaturiko erakusketa eta salmenta denda.\nDONAJAKUE bidea Eskuin\nJaitsieran eta autobidearen paretik ez joatea arren, eskuinetik Donajakue bidea jarraituko dut.\nERMITA San Cipriano\nCipriano Deunaren baseliza\nGurutzebide 01 zuzen\nIratxeko monasterioaren baratzen ormaren bukaeran Donajakue bideak bi aldaera ditu. Gaurkoan zuzen jarraitu behar dugu autobidearen azpitik igaro ahal izateko.\nGurutzebide 02 Ezker\nAutobidearen azpitik igaro eta Donajakue bidea utzi. Oraingoan beherat eta ezkerretara autobidearen paretik jarraitu.\nGurutzebide 03 Eskuin\nPista nagusia eskuineko pistatik utzi.\nGurutzebide 04 Ezker\nSegituan ezkerretara bideratzen den pista hartu beharra dago.\nGurutzebide 05 Zuzen\nDonajakue bidea utziko dugu puntu honetan, pistatik zuzen jarraituz.\nGurutzebide 06 Errepide eskuin\nErrepidera iritsi eta eskuinetik gora jarraitu. Apur bat aurrerago errepidea pistan bilakatzen da.\nGurutzebide 07 Ezker\nAparkalekuaren ondoren bidegurutze bat dago. Gaurkoan ezkerreko bidea hartu, gurutze-bidearena.\nGurutzebide 08 Eskuin\nPuntu honetan eta bertze gurutze baten aldamenean, eskuinetik gorako bidea jarraitu behar da.\nGurutzebide 09 Eskuin\nAntenetako eta erpin geodesikoko tontorretik jaisten den pistatik baztertuko gara puntu honetan. Baso pista batetatik jaitsi, berriz pista nagusiarekin topatu arte.\nGurutzebide 10 Pista eskuin\nPista nagusiarekin berriz topo egin eta hurrengo bihurgunera arte handik segi\nGurutzebide 11 Zuzen\nPista nagusiaren bihurgunean zuzen jarraitu bidexkara pasaz.\nGurutzebide 12 Eskuin\nBertze bihurguna baten ostean eskuinetik bidexka batetara pasako gara pista nagusia ekiditzeko.\nGurutzebide 13 Pista Ezker\nPista zabalago batera irtengo gara bidexkatik puntu honetan. Ezkerretatik beherat jarraitu.\nGurutzebide 14 Eskuin\nPista puntu honetan utziko dut bidexka batetik jarraitzeko. Pista jarraituz gero pista nagusiarekin bat egingo da ere.\nGurutzebide 15 Eskuin\nUr biltegiaren eraikinaren ondoren pistatik jarraitu apur batez eta hurrengo bidegurutzean eskuineko pista jarraitu. Bertzela autobidearen paretik doan pistara ere jaitsi daiteke.\nIratxeko monasterioaren eraikinak.\nJurramendiko gailur nagusia.\nJurramendi erpin geodesikoa\nJurramendiko bertze tontorra. Bertan erpin geodesikoa eta antenak daude.\nJurramendiko hirugarren gailurra da hau.\nKaixo, zure lagunak ibilbide interesgarri hau topatu du Jurramendi zirkularra Iratxetik 2018-01-19 https://eu.wikiloc.com/ibilbide-senderismo/jurramendi-zirkularra-iratxetik-2018-01-19-22158937 Ondo izan, Wikiloc | Rutas del Mundo


Euskal ikerkuntza fibromialgiaren diagnostikoan aurrera egiteko - SPRI\nEuskal ikerkuntza fibromialgiaren diagnostikoan aurrera egiteko\nOsasun- eta ikerketa- euskal entitateak, gaitza detektatzeko aukera ematen duten biomarkagailuak aurkitzeko lanean ari dira\nFibromialgiak diagnostiko eraginkorrerako metodorik ez du\nFibromialgia gaixotasun kronikoa da eta gaitz hau pairatzen dutenek giharretako min handiak jasan behar dituzte gorputzeko puntu askotan, oraindik ezagutzen ez den kausagatik. Biztanleriaren %3k pairatzen duen gaixotasun honek ez du diagnostiko eraginkorrerako mekanismorik.\nTestuinguru honetan, Biozientzietako Ikerkuntza Kooperatiboko CIC bioGUNE Zentroak gaixotasuna modu eraginkorrean detektatzeko aukera ematen duten biomarkagailuak aurkitzea helburu duen proiektua koordinatzen du.\nGaldakaoko Ospitaleak, Donostiako Ospitaleak eta Berrikuntza + Ikerketa + Osasuna / B+I+O Euskal Fundazioak ere, zientzialarientzako itaun asko gordeta dituen min baten ezagutza areagotzea gura duen ekimenean parte hartzen dute.\nHiru urte iraungo dituen ikerketa, gainazal zelularrean jariatutako eta exosoma deituriko besikula batzuen ikerlanean, teknologia omikoen erabilera odolean eta ondorioak ateratzeko, gaixoen mikrobiomaren analisian oinarrituko da.


Iñaki Arregi ikerketa bekeak proiektu bi bultzatuko ditu - bizkaie.biz\nIñaki Arregi ikerketa bekeak proiektu bi bultzatuko ditu\nBizkaie! 2019-10-23 08:06 Euskerea berbagai\nErdaldunek euskereagaz daben hartu-emona batetik, eta garapen estrategiak bestetik, jorratuko ditue.\nIñaki Arregi bekearen deitzaileak eta irabazleak, Donostian (argazkia: UEMA) | Ikusi handiago | Argazki originala\nAurten lehenengo aldiz egin dau UEMAk Iñaki Arregi bekarako deialdia. Aurkeztu diran proposamen guztiak aztertu eta balorau eta gero, proiektu bi aukeratu ditue. Donostian egindako agerraldian, UEMAko arduradunak ez eze, bekea babesten daben erakundeetako ordezkariak be egon dira: Eusko Jaurlaritzea, Gipuzkoako Foru Aldundia, Kontseilua eta UEU.\nGipuzkoako Hizkuntza Bardintasunerako diputadu Garbiñe Mendizabalen esanetan, euskerearen bizibarritzean ikerketea be behar dogu, eta horretara dator beka hau. UEMAko lehendakari Iraitz Lazkanok ganeratu dauenez, udalerri euskaldunak garatzea da euskerearen arnasguneei sendo eusteko modu eraginkorrena. Agintaldi barrian udalerri euskaldunak garatzeko adibide praktikoak aztertu eta abiarazo nahian ipini dabe martxan bekea.\nKontseiluko idazkari nagusi Paul Bilbaok be arnasguneen garrantziaren inguruan egindako bidea sendotzeko eta aurrera egiteko pauso lez aurkeztu dau ekimena. Beste urrats bat da hau, udalerri euskaldunak babesteaz gan, zelan garatu behar diran be praktikan ikusteko. Holako ikerketak eta ekarpenak behar ditue arnasguneek, eta holako beka bat merezi eban Iñaki Arregik be. Jaurlaritzako Josune Zabalak arnasguneetako herritarrak kontzientziau eta ahalduntzeko beharra azpimarratu dau.\nBekea jaso dabenek bederatzi hileko epea dabe lana amaituta aurkezteko. 2020ko udagoienean UEMAk antolatuko dituen jardunaldietan emongo dabe azterlanen barri. Proiektu bakotxari 5.000 eurogaz lagunduko deutsie Iñaki Arregi bekearen deitzaileek.\n1- Enara Eizagirre, Edurne Urrestarazu eta Ekhi Zubiria: Udalerri euskaldunetara 2005az geroztik ailegau diran eta jatorriz Euskal Herritik kanpokoak diran herritar erdaldunek zelako harremana, bizipenak eta eretxiak dituen, euskareagaz eta bizileku daben herriagaz.\nEra askotako alderdiak jorratuko ditue. Esate baterako, egunerokoan ze hizkuntza erabilten daben, hizkuntzen inguruko ze pertzepzino daukien, beharrak eta mugak identifiketea...\nUdalerri euskaldunetako erdaldunen beharrak zehatz ezagututa, kolektibo horri ondo egokitzen jakozan esku-hartzeak eta aurrera begirako lan-ildoak diseinetako giltzarriak identifikau ahal izango ditue, udalerri euskaldunak garatzeko proposamen bideragarriak eta zehatzak batuta.\n2- Joseba Garmendia: Tokiko garapen ekonomikorako estrategiak eregiteko marko kontzeptuala, arkitekturea eta metodologia. Egileak azaldu dauenez, ikerketa honen helburu nagusia, eskala lokalean baliagarria izango dan garapen endogenorako eredu kontzeptual sistemikoa eskaintzea da. Eredu honi garapen endogenorako tokiko sistema deituko deutsagu eta honako dimensinoak hartuko ditu: sistemako eragile eta antolakuntzen arteko harremanak, interdependentzia graduak, prozesu esanguratsuak, eta bere oinarrizko egiturea eta inguruagaz bere berezitasuna birproduzitzeko sistemearen ahalmena.\nEredu kontzeptual honen bitartez lehen aitaturiko asebakotasun horreei aurre egiten ahaleginduko da ikertzailea. Garapen esperientzietan barrikuntza prozesuez gan beste prozesu gakoak identifikau nahi ditu eta horretarako barrikuntzearen kontzeptuaren definizino estua erabiliko dau. Hori guztia, lekuan lekuko eskalan.


Martxoan, Erresuma Batuko Johnson lehen ministroak erran zuen: “prest egon, maite dituzuen batzuk beren tenorea baino lehen hilko direla eta”. Aldi berean, Zelanda Berriko Ardern lehen ministroak erran zuen “ez dut birusa zabaltzen utzi nahi, horrek suposatuko lukeelako hamar milaka pertsona hiltzea, hori onartezina da eta kitto”.\nGlobalizazioan aberatsenek sezesio egiten dutelarik, gure indargune horrek inoiz baino garrantzi gehiago du gaur 2020an. Ez bakarrik hemen, betiko auzolanez, gure lurraldearen dimentsio guziak defendatu eta herria eraikitzeko, baita grina ekintzaile horiek bertze lurraldeetan sortzeko adibide bat izan gaitezen ere.\nHemen lortutakoak hangoa sustatzen baitu, han piztutakoak hemengoa indartzen baitu. Interdependentzia ulertzen duten herriak izan gaitezen, interdependentzia ulertzen duten herriak eraiki ditzagun.\nalternatiben eraikuntza, auzolana, burujabetza, desobedientzia, ekologismoa, estrategia independentista, herrigintza, Interdependentzia, klima aldaketa, koronabirusa, krisi ekologikoa, pandemia


The Cherry Boppers taldeak emanaldia eskainiko du egubakoitzean, Espoloian - Bergara - Goiena.eus\nThe Cherry Boppers taldeak emanaldia eskainiko du egubakoitzean, Espoloian\nArantzazu Ezkibel Galdos 2018-07-12 12:40\nBilbon sortutako afroamerikar erritmoak entzuteko aukera egongo da bihar, egubakoitza, Espoloian. The Cherry Boppers taldeak For dancers only albumeko abestiak eskainiko ditu, besteak beste. 22:00etan izango da kontzertua, Espoloian.\nThe Cherry Boppers 2004. urtean sortu zen Bilbon. Helburua erritmo afroamerikarrak sustatzea eta haiei zabalkundea ematea izan zen. Horrez gain, musika jotzen gozatzea da taldearen asmoa: errito beltzak, jazza, soula, funka eta baita beste musika molde batzuek ere.\n'For dancers only'\nFor dancers only album berria musika beltzaren mundu magiko bezain eragingarrian barrena egiten den bidaia da, errespetua eta miresmena ardatz hartuta. Diskoan garatu duten estilo berezian groovea jabetzen da hasieratik, eta 60ko hamarkadan indarrean azaldu zen funka ere eskaintzen dute. Albumak jatorrizko 12 abesti jasotzen ditu. Albumaren tituluak dioen moduan, 12 abesti horien asmo bakarra entzuleak dantzan jartzea da.\nErreferente dira Euskal Herrian\nThe Cherry Boppers ezinbesteko erreferentzia dira Euskal Herrian eta baita hemendik kanpo ere. Europan egiten den funkaren panoraman proposamen interesgarrienetakoa da talde bilbotarrarena.


Ekonomia Archives - Katebegia\nMixel Berhokoirigoin: “Ganbararen kudeaketa politikoa laborarien esku izatea nahi dugu”\nEuskal Herriko Laborantza Ganbarako (EHLG) Mixel Berhokoirigoin kidearekin solastatu gara. Hiru gai nagusi izan ditugu mintzagai: Luhusoko “ETAren armagabetzearen aldeko” ekintza, Euskal Elkargoa eta Laborantza Ganbara. Lehen bi gaiak aurki izanen dira irakurgai. Anartean, hona laborantzari buruz EHLGko presidente ohik errana. Ganbarak hamabi urte bete zuen iragan urtarrileko 21ean. Iparraldeko laborantza, ofizialki, Departamenduko Kontseilu Nagusiaren politikaren menpe dago. Zer aldaketa...\nNolako bizimoldeak, halako bisaiak!\nPosted in (E)gizartea, Ekonomia, Energia\n“Nolako bizimoldeak, halako bisaiak!”. Bizi! mugimenduaren bizinahiaren araberako aurpegiak! Lelo horren pean ekarri dugu Posible ez ezik, beharrezkoa da izenburuko erreportajea. Christian Detchart, Elise Bancon-Dilet, Xabier Harlouchet eta Nicolas Goñiren bisaiak ekarri ditugu, baiki, horiek baina, Bizi! osatzen duten...\nGipuzkoa eta gu, orain txinoz: 麵包和馬戲和虛偽\nPosted in (C)politika, Ekonomia, Euskara\nGipuzkoa eta gu, orain txinoz: 麵包和馬戲和虛偽 Erran nahi baita, 麵包和馬戲和虛偽 / Ogia eta zirkua, eta hipokrisia. “Izan zirelako gara…” eta bla, bla, bla… …hots, hotz, zotz, Reala, Penetakoa!\nMuga psikologikoarena gezurra eta ameskeria da\nIparraldeaz: 2. partea (Euskal Herri osoa barne) Ipar Euskal Herriko Laborantza Ganbarak zortzi urte bete eta ospatzen ditu! Bejondeiola Ganbarari eta ganbararen ostalertsei. Aurreko artikuluak bezala, gogoeta honek ere Industria Ipar Euskal Herrian du abiapuntu. Ekonomia oro har, eta orobat politika: 1/ Ekonomiaz: abertzaletasunaren izenean diharduten politikariek (EH Bai) ez badute argi eta garbi, Iparraldean bereziki, politika ekonomia dela, Lurralde Elkargoaren bidezko ekimen...\nLurralde Elkargoaren (h)arian\nIparraldeaz: 1. partea Gogoeta honen abiapuntua Industria Ipar Euskal Herrian erreportajean dago. Lehen ondorioa: Lurralde Elkargo baten bidez, Ipar Euskal Herria aiseago eraikiko da/dugu. Dudarik ez. Alabaina, anartean –Euskal Herri osoa hizpide–, hiru egitura administratiboek bereiz garatu beharko dituzte euren politikak oraindik ere, eta urte luzetan. Hau da, EAEk, Nafarroak eta Iparraldeak datozen 30 urtetan bereiz eginen dute bide. Besterik da, hegoaldeko erkidegoen...\nPosted in (C)politika, (E)gizartea, Ekonomia\nLan eskerga –eta eskergarria– egin du Pello Zubiriak otsaileko Larrun (162.) pentsamendu aldizkaria osatzeko. Emaitza ikusirik, “Prefosta, Johañe Pitrau laboraria süjeta izaki, ezinbertzean” pentsatu dute hirurogei eta laurogei urte arteko laborari zuberotarrek. Zuberotarrek eta Iparraldeko laborariek orobat, baita, oro har, hauen etxeko segida hartu zuten seme-alabek ere. Johañe Pitrau (1929-1975). Hura gizona! Haiek garaiak! Dudarik gabe, norbait –izan– zen Atharratzeko Erbinia...\nJose Bové Hendaian\nGarazitik heldu zen Jose Bové Hendaiara, Bizi-ren eskutik. Pausuko Xaian pausa egin zuen, baita ahamen bat hartu ere. Pipa mahai gainean itzalirik, euskaldun imajinatu nuen, euskalakari ona litzateke. “XIX mendeko industrializazio aroan indartu zen oraingo estatu kapitalistaren eredua. XX. mendeko 50. eta 70.eko hamarkadetan krisian sartu zen sistema ekonomiko kapitalista estatuaren autonomoa bilakatzen hasi zen. Kapitalismo kasinoaren eredua abiatu zen: mundializazioa, bussiness, paradisu...\nUrtarrilaren 27an Greba Orokorrera deitu du gehiengo sindikalak Hegoaldean. Goizeko 8:30etan abiatu naiz Hendaiatik Irunera, Colon etorbidea helmuga. Goizeko 10:30etan idazten ari naiz. ARGIA aldizkariko langileok greba egitea erabaki dugu asanbladan. Administrazio, sustapen nahiz kazetaritza sailekook. Gehiengo osoz baietza eman diogu euskal sindikatuen gehiengoaren deialdiari. Kazetariok, haatik, grebaren jarraipena egitea erabaki dugu, jarraipenaren berri http://www.argia.eus gunean emanez....


Edozein sektoretarako produktu forjatuak | ULMA Forja\nGure jarduera ez da soilik goian aipatutako sektore eta produktuetan oinarritzen. ULMA Advanced Forged Solutions erakundearen sail teknikoak bezeroak duen edozein behar aztertzen du, eta planteatzen den guztiari irtenbide lehiakorrena emateko lan egiten da.\nTrengintzaren sektoreak, itsas sektorerako goratze elementuek eta beste sektore batzuek gure forjan presente jarraitzen dute, eta neurrira egindako proiektuak egiten dira haientzat.\nEra guztietako materialak ezagutzeak eta edukitzeak aukera ematen digu bezeroaren edozein proiektu edo beharretan parte hartzeko.\nBezeroak planoa jasotzean (azken mekanizazioa, arbastatzea, forjaketa …), sail teknikoa martxan jartzen da bezeroaren beharretara ondoen egokitzen den konponbidea definitzeko. Azken konponbidea eman aurretik, aukera horiek kontrastatu egiten dira prozesuak simulatuz.\nGure neurketa produktiboek malgutasuna ematen digute hainbat proiektutan parte hartu ahal izateko. Kontrakolpeko mailu lerro bik, forja libreko lerro batek, eraztunak ijezteko lerro batek eta prentsa automatikoko lerro erabat automatizatu batek edozein materialetan pieza tarte zabala hartzeko aukera ematen dute.\nKontrakolpeko 2 mailu: 15kg-tik 750kg-ra bitarteko piezak\nPrentsa mekaniko automatizatu 1: 40 kg-ra arteko piezak\nPrentsa hidrauliko 1 open dierako: 2Tn-ra arteko piezak\nRing Rollingeko lerro 1: 3m-ra arteko OD duten piezak


erabili.eus/ 'Espectacularización', 'tabloidization'\nHemen zaude: Sarrera » Sare-aldizkariak » Galdezka » 'Espectacularización', 'tabloidization'\n2010-10-21 / 08:30 / Eztizen Miranda HIZKUNTZA\nTerminologiaren inguruko zalantza da aurkeztu nahi dudana.\nKazetaritza ikerketan egiten dut lan, eta berriak ikuskizun bihurtzeko fenomenoa aztertzen nagoela, gaztelaniaz espectacularización moduan definitu dena, euskaraz nola definitu ez dut asmatzen. Berriak ikuskizun bihurtzeko fenomenoa da, baina hitz bakar batean definitzea nahiko nuke.\nIngelesez tabloidization bezala ezagutzen da, tabloid egunkariekin daukan antzagatik. Baina horrek ere, ez dut uste ikusgarritasunaren fenomenoa guztiz azaltzen duenik; azken batean, munduko tabloid formatu guztiak ez dira espektakularrak...\nEa zuei zerbat egokiagoa bururatzen zaizuen.\nHorrelako aditz-izenen kontrakoak\n2010-10-21 / 09:05 / Iñaki Villoslada\nIngeles egokia eta zuzena, ulergarria sustatzen dutenak, horrelako aditz-izenen kontrakoak dira. Ingelesa pobretu, kamustu eta mordoilo bihurtzen dutela esaten dute. Badakit aditz-izen bakarra nahi duzula eta nire erantzunak ez dizula balio. Zuk zeuk honez gero pentsatu duzun soluzioa izan daiteke egokiena. Baina bai gaztelania zuzenean bai ingeles ulergarrian ez litzateke horrelako aditzak sortzeko premia egongo. Nik, hala ere, ez nioke inori demanda jarriko, erabakitzen badu aditza sortzea euskaraz eta ia edozein hitz onartuko nuke (espektakularizazio, espektakularitzatze, espektakulu baitugu euskaraz eta tabloide, aldiz, ez) ingeles mordoilo eta gaztelania desegokiaren eraginaren kontra ezin baitugu ezer egin. Ziur aski Amurizak sortuko dizu bat politagoa.


Arrazakeriaren Aurkako Martxa – Martxoaren, 19a | Proyde-Proega\nHome Albisteak Arrazakeriaren Aurkako Martxa - Martxoaren, 19a\nEuropar Komisioko lehendakariordea den FransTeimmermanek eta migrazio komisarioa den DimitrisAvramopoulosek deklaratutako guztitik ez da ezer bete, 2016ko irailak 28an prentsa ohar batean adierazi zen bezala; balantzea egiten da bi pertsonaia huen jokabideen inguruan eta 2016ko martxoan Turkiarekin sinatutako itun iraingarriaren inguruan ere. Ez dira hildakoak gutxitu, baizik eta handiagotu. Mediterraneo ekialdean hildakoen kopurua gutxitu egin da baina erdialdean, aldiz, kopurua handiagotu da. Ez da bete 2015eko irailak 25ean Europar Batasunak berak hitzartutako berkokapen eta kokaleku berriaren adostasuna eta daramaten erritmoan, ezinezkoa izango da 2017. urte amaierarako lortzea.


Zizak - - Aiaraldea.eus\nMaider Iglesias 2015-10-30 00:00\nAzken urteetan asko handitu da perretxiko bila joaten den jende kopurua eta denborarekin arazo bat bilakatu liteke. Zizak, onddoen fruituak dira eta onddoek beharrezkoak dituzte esporak askatu eta ugaltzeko. Hala ere, jendeak ez du inolako kontzientziaren ausikirik mendian topatzen duen edozein ziza etxera eramateko, bai txikia izan edota erdi ustelduta egon.\nGure ustiatzeko grina hain da handia inoiz ez dugula mendiak pairatzen dituen ondorioetan pentsatzen. Gainera gero eta jende gehiago hurbiltzen da usoko tabernara harrotasunez hartu (edo hobeto, ustiatu) dituen boletus kilo mordoak erakustera. Baina arazoa ez da soilik perretxiko jangarrietara mugatzen, ez. Mendiaz eta naturaz gozatzen dugun jendearentzat geroz eta gogorragoa da udazkenean menditik buelta bat ematea, perretxiko toxiko eta zatarrak nonahi topatzen baitira hilda ostiko baten ondorioz.\nZer dela eta jokaera hori? Onddoen presentzia, onak, zatarrak zein pozoitsuak izan, ezinbestekoa da basoen funtzionamendu ona bermatzeko eta horretarako espezie guztiak errespetatu beharko genituzke. Ezagutzen ez duguna eta beldurtzen gaituena errespetatzen ez dugula esaten da maiz, eta zizen kasuan oso argi ikusten da. Inoiz pentsatu al duzu: “hil beharrean Amanita muscaria harrigarri horren argazki bat aterako banu? Edota, bere presentzia soilarekin gozatu?“.\nOnddo espezie ugari ari dira desagertzen, batzuk ustiaketaren ondorioz. Hortaz, pentsa dezagun pixka bat esnegorri txiki hori edo zaharregi dagoen urretxa hura hartu baino lehen. Urte batzuen buruan baliteke izaki hauen presentziaz gozatu ezin izatea gaur egindako txikizioaren ondorioz.


Geuretik Sortuak ekimenaren eskutik, film labur bat sortuko da Galdakaon; herriaren izaera erakusteaz gain, gidoigintzan zein antzezle gisa aritu daitezke herritarrak\n"Erlojupekoa". Hori da, behin behinean, Geuretik Sortuak ekimenaren eskutik Galdakaon sortu eta ekoiztuko den filmaren hasierako izenburua. Akziozko komedia surrealista izango da, eta rider bat izango du protagonista, bizikletan enkarguak banatzen dituen horietakoa. Halako banaketa batean, Galdakaon gertatzen zaizkionak kontatuko ditu filmak, umoretik abiatuta, baina kritika soziala oinarrian duela. Hori da, hasiera batean, herrian sortuko den filmaren ideia, baina besterik ezin da aurreratu. Izan ere, idazteke dago gidoia. Hurrengo astelehenetik ostegunera bitartean sortuko da, eta ez nolanahi: gidoi laborategia egingo da horretarako, Leire Egaña oñatiarra zuzendari dela, eta Eñaut Tolosa beasaindarra gidoilari. Filmaren garapena, herritarren esku egongo da. Gidoi laborategian parte hartu nahi duten herritarrek zabalik dute izen emateko aukera, doan: erlojupekoa@gmail.com helbidera idatzi eta sortze tailerretara joatea besterik ez dute egin behar. Udazkenean, filma grabatzeko unea iristen denean ere, protagonista izateko aukera izango dute galdakoztarrek. Udazkenean egingo da castinga. Edurne Espilla Galdakaoko Euskara zinegotziak eta Jabi Asurmendi Udalbiltzako lehendakariak azaldu dituzte egitasmoaren nondik norakoak, gaur, prentsaurrekoa eginda.\nGeuretik Sortuak ekimenaren eskutik dator proposamena; Udalbiltzaren kultur egitasmoaren eskutik. Galdakaoko Udalarekin hitzarmena egin du, eta Euskal Herri osoan zabalduko den proiektuaren parte izango da horrela Galdakao. Beka deialdira aurkeztu ziren 73 proposamen artistikoetatik 26 aurkeratu ondoren, Euskal Herriko 30 herri baino gehiegotan gauzatuko da egitasmoa, euskara hutsez. Izan ere, euskal eta euskarazko kultur sormena bultzatzea du helburu egitasmoak. 26 lan horietatik 16 eleberri laburrak izango dira, 5 antzerkiak, eta beste 5 film laburrak. Azken multzo horretan sartu da Galdakao. Torrezabalen egingo du Sormen lana, eta grabaketa ere herrian. Torrezabal sormenerako kokaleku bihurtuta, Gobernu Planak 78. puntuan jasotakoa beteko du udal gobernuak: Torrezabal artisten lantoki bihurtzea.\nBira Produkzioak-eko bi kide gipuzkoarrek hiru asteko egonaldi artistikoa egingo dute Galdakaon sormen lana garatzeko, eta, tarte horretan, herritarrekin hartu-emana eta parte hartzea sustatuko da. Hiru zatitan banatuko da artisten egonaldia:\n✅ Gidoi laborategia datorren astelehenetik ostegunera bitartean egingo da (ekainaren 28tik uztailaren 1era), 17:00etatik 20:00etara, Torrezabalen. Oinarrizko ideia abiapuntu hartuta, riderraren ibilaldian gertatzen diren eszenak herritarrekin batera garatuko dituzte. Interesa duten herritarrek ateak zabalik dituzte (idatzi erlojupekoa@gmail.com helbidera).Gidoigintzari buruz ikasteko aukera izango dute parte hartzaileek, eta zuzendari zein gidoilari gipuzkoarrei gure herriaren idiosinkrazia, nortasuna, ohiturak, lekuak, pertsonaiak edo pasadizoak azaltzeko betebeharra. Filmean txertatuko dira horiek. Laborategia bera astelehenean hasiko den arren, ostiral honetan, ekainak 25, lehen saio bat egingo dute zuzendari eta gidoilariak, laborategian parte hartu nahi duten herritarrekin. 18:00etatik 19:00etara bitartean, proiektua azaldu, elkar ezagutu, eta materialak banatuko dira.\n✅ Beste faseak uda ostean etorriko dira: bigarrenean castinga egingo da eta grabaziorako lekuak lokalizatuko dira, eta hirugarren fasean grabazioa bera egingo da. Iraila edo urrian izango da hori.\nOndoren, postprodukzio lanak egin, eta 2022an ikusiko du argia filmak. Geurean Sortuak egitasmoaren zirkuitoan erakutsiko da lana, Euskal Herri luze zabaleko 30 herri baino gehiagotan. Era berean, gainontzeko herrietan sortutako antzezlan, film eta liburua Galdakaon ikusi ahal izango dira.


FC Barcelona VS Athletic Club 2018-9-29 | Athletic Clubeko Webgune Ofiziala\n2018-9-29 - 16:15\nBerdinketa ia debekaturik dagoen zelaian\nAthletic Clubek bana berdindu du FC Bartzelona taldearen aurka Camp Nou futbol zelaian. Oscar de…\n2018ko ira. 29a\nAthletic Clubek bana berdindu du FC Bartzelona taldearen aurka Camp Nou futbol zelaian. Oscar de Marcose k egin du gure taldearen gola lehen zatian eta Munirrek etxeko taldearen partida amaitzeko minutu gutxi falta zirela.\nHamalau denboraldi pasa dira, 2003-2004 denboraldiaz geroztik, Ligan punturen bat Camp Noun urratu genuenetik, gaur egungo FC, Bartzelonaren entrenatzailea Ernesto Valverde gure aulkian zela. Horrek ederto laburbiltzen du zein zaila den urdin-gorrien aurka zerbait ateratzea eta ia 2001-2002ko garaipena eskuratu dugun, baina etxekoek ere beren merituak egin dituzte bigarren zatian.\nLehendabizikoan, aldiz, Athletic nagusi izan da. Arriskuak hartuz, baina determinazioz, abaguneak sortu ditu abantaila hartzeko, gure gola (De Marcosek Susaetaren pasea errematatuz) lehen zatiaren hondarrean heldu bada ere.\nAtsedenaldia eta gero eustea tokatu zaigu eta hor ere lana ez da makala izan, are gehiago kontuan hartzen badugu astean zehar egin diren ahaleginak Sevillan eta San Mamesen, bero handiarekin eta partida bakoitzaren baldintzekin. Aitzitik, taldeak bere grina atera du, ideia bat daukala erakutsiz, batzuetan irteten ez den arren.\nOkerrena Iñigo Martinezen lesioa izan da, baina lantalde luzea izateak berme guztietako ordezkoak eskaintzen dizu.\nEta horren lekuko ostiralean 21:00etan San Mamsen daukagun denboraldiko lehen derbyak beharko luke izan.


IKTek eta osasunak erreferente berria dute Jundizen – Ekonomiaren KZ\n“Sortzaileak eta egonezinak gara, teknologia eta berrikuntza gure erreferente gisa hartuta, gure proiektuak partekatu beharko ditugula ulertuta, hazteko eta gizarteari laguntzeko. Eta daukagunetik garrantzitsuena, ikusten ez dena: talentua “. Hitz horiekin amaitu zuen Gaizka Grajalesek, Alcor taldeko presidenteak, Jundizko industrialdeko instalazio berrien inaugurazioan. Alcor Taldeak – Industria-, osasun-, abiazio- eta automobilgintza-sektoreei eskainia lehentasunez – Teknologia berrietan eta osasunean diharduten enpresak kokatu ditu: Mizar Additive Manufacturing, Mizar Health, FM Control, eMedica eta Karten Space.\nInstalazio berri horiek milioi bat euroko inbertsioa eragin dute pandemian, Grajalesek berak nabarmendu duenez. Gainerako taldea – Atik, automobilerako eta beste eremu industrial eta teknologiko batzuetarako osagai metalikoak hornitzen dituzunak – Beste pabiloi batean dago, Jundizen. Guztira, Alcor Taldeak 180 langile ditu eta iaz 36 milioi euro fakturatu zituen.\nAlcor Taldeak horrela ziurtatzen du bere hazkunde-bidea – Mizar 2014an sortu zen Miñaon startup gisa – Eta I+G+Bren aldeko apustua, eta presidenteak atzo egin zuen bezala, osasunaren, aeroespazioaren eta automobilgintzaren sektoreetan fabrikazio gehigarriaren arloan lider izatea aldarrikatzen du, “Arlo horietan zerbitzu aurreratuak eman ahal izateko teknologian eta baliabideetan gehien inbertitu duen euskal enpresa izanik”.\nJundizko instalazio berri horien inaugurazioak sinergiak batzea du helburu, taldearen hainbat sinadura espazio berean elkartuz, “Alcor enpresak egiten duen apustua, lan egiten duten merkatuei ahalik eta aukera onenak eskaintzeko”. “Estrategia berri bat balio handiko osagai teknologikoa duten enpresetara bideratzeko” erabakiarekin hasi zen prozesu baten barruan beste urrats bat egin da, fabrikazio gehigarrian eta irudi medikoko softwarean, besteak beste. Horrek medical device-rantz bideak ireki zituen, eta, algoritmoak eta adimen artifiziala garatuz, espazio-eremuan barneratzeko aukera eman dio taldeari – Karten Space da informazioa ematen duen enpresa –, eta datuak biltzen eta eskuratzen dituen enpresa.\nHorren ondorioz, Alcor, adibidez, 3Dn berreraiki beharreko protesitik, aorta bat eskain dezake, “Bizitzak salbatzen laguntzen duen inplantearekin” berreraikitzeko, edo software bat, lotailuak, koipeak eta abar bereizten laguntzeko, belauneko kartilagoaren kalitatea identifikatu ahal izateko “, runner, higadura eta abarren lesioak 3D mapping kolorekoen bidez ikusi ahal izateko.\nLan hori pandemian ere islatu da, eta Alcor maskara, isipu edo arnasketa-balbulen ekoizpenean murgildu da. Baina taldetik nabarmentzen den zerbait torax-plaken ekipo eramangarria da, etzanda dauden pazienteak artatzea ahalbidetzen duena, mugitu behar ez izateko “eta, adimen artifizialarekin batera, torax-plaka horrek kovid erakusten duen ebaztea ahalbidetzen duena”. Ekipo horiek, adibidez, hoteletako ospitaleratzeetan erabili dira.\n“Sendagaien eta Osasun Produktuen Espainiako Agentziaren ziurtagiri gehien dituen enpresa garela aldarrikatzen dugu berriz ere”, esan zuen Grajalesek, taldearen hurrengo mugarria izango dena, Bioinpresioa, aipatuz: “Zelula aktiboen scaffold txikiak inprimatuko ditugu, giza gorputzean sar daitezkeenak eta hainbat patologiatan integra daitezkeenak”.\nGotzone Sagardui Osasun sailburuak Alcor Taldea aipatu zuen “ikerkuntzaren, garapenaren eta berrikuntzaren aldeko etengabeko ahaleginaren adibide” gisa, eta taldea “teknologia berriak osasunaren zerbitzura aplikatzearen erreferente” dela azpimarratu zuen. Ildo horretan, Alcorrek sinergien alde egindako apustua baloratu zuen, eta horrek taldeari “irtenbide integralagoak eta pertsonalizatuagoak proposatzea” ahalbidetzen diola azpimarratu zuen, osasun-arloko eskaera gisa, eta Euskadik Europako osasun publikoko zerbitzu aurreratuenetako bat izaten jarrai dezan laguntzen duela. “Zuen lanaren emaitzak osasun-sistemari mesede egingo dio, eta Osasun Sailak eta Osakidetzak zuen bidaide izan nahi dugu”, gaineratu du.\nBestalde, Eusko Jaurlaritzako Teknologia, Berrikuntza eta Eraldaketa Digitaleko sailburuorde Estibaliz Hernáezek ekonomian hautematen diren “suspertze-seinaleak” aipatu zituen, lehendakariak berak azken egunetan egin duen bezala. Zentzu horretan, suspertze hori neurri handi batean industriaren eta berrikuntzaren aldeko apustuaren eskutik iristen ari dela azpimarratu zuen, “Euskadiko oinarri teknologiko eta industrialeko eredu ekonomikoa egokia dela frogatuz”. Hala, EAEko sektoreen % 80k fakturazioari, eskaerei, enpleguari eta I+Gri eustea edo hobetzea espero dute datorren seihilekoan.\n← EBk Alemania zigortuko du EBZ zalantzan jartzeagatik\nArabako eraikitzaileek lan-jardunaldi bat antolatu dute →


Euskal Kopa LEB hasi da Azpeitia gezurti emaitzarekin. Lehen garaipena Sammic-entzat izan zen, baina etxekoak, atsedenaldiren ondoren, bere defentsa-lana asko hobetu behar zuten partida irabazteko (67-108). Etxekoek 13 hiruko sartu zituzten bigarren zatian eta titulua lortzeko faborito-itxura hartzen da.\nLehen zatian, Baskonia-k publiko osoa ustekabean harrapatzen zituen bere heldutasuna eta ordenari esker: oso txukun defentsan, zonan sendotasunarekin menderatuz eta etxekoen laguntzetako implikazio gutxia aprobetxatuz. Lolo Encinas-ek Mirza Bulic sartzen zuen kantxan eta bosniatarrak Sammic Hosteleria-ri lagundu zion erasoan asmatuz. Partida saski-truke bihurtu zen eta atsedenaldian 46-41 irabazten zuen Baskoniak.\nBaina dena aldatu zen bigarren zatian. Etxekoen hiru berreskuratze lortzen zituzten eta aurretik jartzen ziren markagailuan. Jon Txakartegi-k bere jokalariak berpiztea bilatu zuen, baina ezinezkoa izan zen. Gainera, Sammic Hosteleria-k 13 hirukoak sartzen zituen bigarren zatian (17 saialdietan soilik) eta bere aurkaria adoregatu zuen.\nAzken laurdenean, partidua epaituta zegoen, baina etxekoek bere erasoaren ehunekoak mantendu zituzten eta Baskonia-k shock egoeran jarraitu zen.\nBulic izan zen partiduaren MVP: 39 balorazioa (28 puntu, 9 errebote, 3 berreskuratze eta 3 txapelak)\nMacura izan zen Baskonia-ko jokalaririk nabariena (17 puntu eta 6 errebote)\nEpaileak: Bravo y Garc�a\nPartzialak: 24-20 / 22-21 (46-41) / 11-35 / 10-32\nBaskonia: Raieste (4), Esteban (2), Gonz�lez (8), Gluditis (9), Malmanis (15), Mulaomerovic (2), Royo (-), Sow (3), Macura (17), Kurucs (7)\nSammic Hosteler�a: Zubizarreta (4), De Ciman (7), Salazar (11), Ru�z de Galarreta (11), Bulic (28), Maiza (10), Garc�a (3), Portalez (9), Kaminski (20)\nESTAD�STICA BASKONIA-SAMMIC HOSTELERIA.pdf\nEUSKAL KOPA FEMENINA: Lacturale ART Araski � Lointek Gernika Bizkaia, la final est� servida


Muina ukitzen duten 5 film erromantiko - Erakutsi negozioa 2022\nMuina ukitzen duten 5 film erromantiko\nBizitza polita da\nFilm hauek gizon bat ere negar egingo dute, ikusi aurretik zapia hornitzen duzula ziurtatu. Zertaz ari dira? Noski, maitasunari buruz!\nJendea elkarrengana bide ezberdin eta ezinegonetatik eramaten duen maitasun konplexu eta korapilatsu bati buruzko film onenak.\nEskolako irakasle batek emaztea ohean aurkitzen du beste batekin egun batean. Bortitzegi erreakzionatzen du, eta horregatik buruko ospitale batean espetxeratu eta bere emazte maitearengana hurbiltzeko debekua jasotzen du.\nOspitalearen ostean, familia-bizitza hondatua konpontzen saiatzen da, baina ez du ondo ateratzen. Eta orduan Tiffany sinestezina eta anormal samarra bere bizitzan sartuko da.\nGizon pobre xarmangarri bat familia oneko neska eder batez maitemintzen da, literalki lapurtzen du korridore azpitik senargai errespetagarri batekin.\nBerarekin erabat eta ezinbestean maiteminduko da eta Bigarren Mundu Gerrako kontzentrazio-esparru bateko infernura ere jarraituko du.\nTony Giorgio eder eta karismatikoaz maitemintzen da, zeinaren xarmaren aurrean edozein neska indarrik gabe.\nEzkondu egiten da, finkatu eta osoko familia bat sortu nahi du, baina ezkontzako 10 urteetan zehar abentura eta emakumeen maitasunak oztopatzen du Tonyrekin duten zoriontasuna.\nmendeko patioan, adineko gizon aberats batek artista bat kontratatzen du bere emazte gaztearen erretratua egiteko. Pasioa pizten da artistaren eta neskaren artean.\nEzkutuan beren lore negozioa ireki nahian dabiltza, neskak ihes egin eta bere maitearekin bizi dezan.\nFilm ederra zuri-beltzean. Bizitzarekin desilusionatu ziren eta biek zubian amaitu zuten. Lehenengo salto egin zuen, berak salbatu zuen.\nAizto-jaurtitzaile baten laguntzaile bihurtzen da, berari erakusten dio, mago maltzur bati, zer mundu espontaneo eta zoragarria den. Pasioa pizten da haien artean, baina berandu al da ulertzeko gai izango diren?\nBikoitza: nola hobetu kosmetikoek azala eta ilea zaintzeko duten eragina\nTalentua, karisma edo zortea: nola bihurtu denek gogoratuko duten nortasuna\nNorberarengan konfiantza ez da berezko kalitatea, zeure kabuz menderatu dezakezun trebetasuna baizik. Nola garatu autokonfiantza, aholkatzen du Irina Ermak


Piarres Larzabal Kolegioa - Etorkinekin batera kolegioan....\nEtorkinekin batera kolegioan....\nAzaroaren 26an, Baionako "Etorkinekin kolektiboko" Dominika eta Lilian kideak etorri dira Pacôme deitutako migrante batekin, bazkaltzeko orduan. Nahi zuten ikasleek parte hartu dute, hala nola 60 seigarren-bostgarren lehen saioan, eta 30 laugarren - hirugarren bigarrenean.\nAhmed, Abidjaneko 16 urteko gazte baten lekukotasuna geiratu dute. Duela 10 urte joan da bere herritik, burasoak hilak izanez. Mali, Aljeria, Maroka zeharkatu ditu Donapaulera joateko, Monicaren etxera. Harrera biziki ona ukan du, asteburuetan haien etxean da eta astean zehar, eskolara doa. Lizeoan ez da beti errex, arrazismo probokazioneak jasaiten ditu "beltza" bakarra baita. Harrera bikoteak azpimarratzen du bere baikortasuna, bere indarra, bere engaiamendua, zein energia ematen duen. Argi du gidaria ala zabor biltzailea bilakatu nahi duela. Ahmedek dio "bizia baldin bada, esperantza bada !" eta lema horrekin bizi da, besteak lagunduz ere bai.\nOndotik, komitatu genuen Pacôme migranteak hitza hartu du bere bizipena kondatzeko ikasleei. Bera, Côte d'Ivoiretik heldu da. maitasun ixtorio bat ukan du Lila musulman batekin, bera giristinoa izanez, eta haurdun bilakatu delarik, bi maiteminduak botaiak izan dira haien familiengandik, erlijio desberdinagatik. Pacômek jasan ditu hiltze mehatxuak eta erasoak. Bere emazteak eskatu zion joatea herritik 2017ko maiatzean, arriskuan baitziren eta abentura hasi zen : Mali, Niger, Aljeria, Marokara joan da eta dirgabekoa bilakatu delari, lana xerkatu du ; lanean aritu da 6 hilabetez, baina osasun arazoak ukan ditu eta Marokako hegoara joan da. Aditzen zuen "Boza ! Boza !", zodiaka batekin itsaso zeharkatzen ahal zelarik... Baina dirua behar zen, polizia hor zen, oihanean egon behar zen... Gau batez, zodiakan upatzea lortu du eta 9 orduko bidaia egin zuen ! Betiko oihuak "boza ! boza !". 800 kilometarar iritsi da Almeria herrian, Españan ; ondotik Bartzelonan egon da hilabete batez... Gaztelera ikasi du... baina bere ametsa eskolara berriz joatea da ! 80€ lortu zituen ONG batetik, otobusa pagatuta bakarrik 36€ gelditzen zitzaion... eta Bionara iristea lortu du ! "Bizi" deitutako ONG bati esker, aterpetua izan da... Etorkinekin kolektiboko kideengandik lortzen du laguntza, orain Frantziako estatutik babes deretxoa itxaroten du eta paperak egun batez berriz eskolara joateko psikologia ikastera.\nIkasleak biziki hunkituak izan dira bere lekukotasunarekin, nola lortu zuen joatea, bere emaztea eta haurrik gabe bizitzea zer egiten zaion, bere herriari pentsatzea... Gaur egun, Jean Joris bere semeak 11 urte ditu eta harremanetan dira telefonoz. Bukatu du bere solasa erranez "Me boulaye" (maite zaituztet).\nAzkenik, kolektiboko Lilian eta Dominikak hitza hartu dute aipatzeko egiten duten lana :\n- migranteen egoeraz jendea informatu legea aldarazteko\n- migrante guzti horiei laguntza ematen entsaiatu : gazteak eskolarizatuz, paperak lortzen lagunduz, aterpeak aurkituz...\nMintzaldi horren bukaeran, ikasle talde eder bat sortu da ekintza berezi bat antolatzeko kolegioan bertan, dirutza bat lortzeko kolektiboaren alde.


21/2018 FORU AGINDUA, otsailaren 1ekoa, Eskubide Sozialetako kontseilariak emana, 2018. urtean errenta bermatuaren zenbatekoa eguneratzen duena.\n61/2018 FORU AGINDUA, otsailaren 27koa, Landa Garapeneko, Ingurumeneko eta Toki Administrazioko kontseilariak emana, araubide orokorra ezartzen duena Nekazaritza, ingurumen eta klimaren laguntzak (10. neurria) eta nekazaritza ekologikoarena (11. neurria) eman, kudeatu eta kontrolatzeko Nafarroako Foru Komunitatean. Laguntza horiek Nafarroako Foru Komunitateko Landa Garapenerako 2014-2020 Programaren barnean daude.\nERABAKIA, Nafarroako Gobernuak 2018ko martxoaren 21ean hartua, Euskararen Nafar Kontseiluko kideak izendatzen dituena.\n13/2018 FORU AGINDUA, martxoaren 22koa, Garapen Ekonomikorako kontseilariak emana, Daniel Echeverría Jadraque jauna, Analisi eta Azterlan Ataleko burua, kargutik kentzen duena, berak eskatu baitu.\n14/2018 FORU AGINDUA, martxoaren 22koa, Garapen Ekonomikorako kontseilariak emana, María Josefa Vidal andrea, Ustiapen Ataleko burua, kargutik kentzen duena, berak eskatu baitu. Kargu-uzteak 2018ko apirilaren 1etik aurrera izanen ditu ondorioak.\n39/2018 FORU AGINDUA, martxoaren 26koa, Lehendakaritzako, Funtzio Publikoko, Barneko eta Justiziako kontseilariak emana, Juan Jesús Jaurrieta Galdiano jauna Administrazio Elektronikoaren Ataleko buru izendatzen duena, bitarte baterako, Lehendakaritzako, Funtzio Publikoko, Barneko eta Justiziako Departamentuko Informatikaren, Telekomunikazioen eta Berrikuntza Publikoaren Zuzendaritza Nagusiko Informazio Sistema Korporatiboen Zerbitzuan.\n22/2018 FORU AGINDUA, martxoaren 21ekoa, Hezkuntzako kontseilariak emana, Beatriz García El Busto andrea Hezkuntza Departamentuko Deialdien Ataleko buru izendatzen duena bitarte baterako.\n116E/2018 FORU AGINDUA, martxoaren 23koa, Osasuneko kontseilariak emana, M.ª Isabel Vidaurre Argote andrea, Osasun Zuzendaritza Nagusiko Plangintzarako, Ebaluaziorako eta Ezagutza Kudeatzeko Zerbitzuko Ekonomia Aferetarako eta Barne Araubideko Bulegoko buru izendatzen duena bitarte baterako.\n118E/2018 FORU AGINDUA, martxoaren 26koa, Osasuneko kontseilariak emana, Nafarroako Ospitaleguneko Neumologia Zerbitzuko buru den José Javier Hueto Pérez de Heredia jaunaren kargualdia luzatzen duena, merezimendu-lehiaketaren bidez esleitu baitzitzaion kargua bitarte baterako.\n120E/2018 FORU AGINDUA, martxoaren 26koa, Osasuneko kontseilariak emana, Nafarroako Ospitaleguneko Kirurgia Ortopedikoaren eta Traumatologiaren Zerbitzuko buru den Ángel Manuel Hidalgo Ovejero jaunaren kargualdia luzatzen duena, merezimendu-lehiaketaren bidez esleitu baitzitzaion kargua bitarte baterako.\n1010/2018 EBAZPENA, otsailaren 15ekoa, Pertsonen Autonomiarako eta Garapenerako Nafarroako Agentziako zuzendari kudeatzaileak emana, Pertsonen Autonomiarako eta Garapenerako Nafarroako Agentziari atxikitako haur eskoletako haurrentzako ikaspostuen 2018-2019 ikasturteko deialdia kudeatuko duen Hautapen Batzordeko kideak izendatu eta batzordeari zenbait eginkizun esleitzen dizkiona.\n226/2018 EBAZPENA, martxoaren 23koa, Nafarroako Zerga Ogasuneko zuzendari kudeatzaileak emana, María Paternain Remón andrea, Nafarroako Zerga Ogasuneko Tributuen arloko Informazio Sistemen Zerbitzuko Prozesuak Kontrolatzeko Bulegoko burua, kargutik kentzen duena, berak eskatu baitu.\n276/2018 EBAZPENA, martxoaren 22koa, Osasunbidea-Nafarroako Osasun Zerbitzuko zuzendari kudeatzaileak emana, Raquel Videgain Arellano andrea Nafarroako Ospitaleguneko Erizaintzako Guardiako buru izendatzen duena bitarte baterako.\n277/2018 EBAZPENA, martxoaren 22koa, Osasunbidea-Nafarroako Osasun Zerbitzuko zuzendari kudeatzaileak emana, Cristina Echeverría Beroiz andrea, Lizarrako Osasun Barrutiko Erradiodiagnostikorako eta Kanpo Kontsultetarako Erizaintza Unitateko burua, kargutik kentzen duena, berak eskatu baitu.\n278/2018 EBAZPENA, martxoaren 22koa, Osasunbidea-Nafarroako Osasun Zerbitzuko zuzendari kudeatzaileak emana, Arantza Aparicio Chana andrea Lizarrako Osasun Barrutiko Erradiodiagnostikorako eta Kanpo Kontsultetarako Erizaintza Unitateko buru izendatzen duena bitarte baterako.\n617/2018 EBAZPENA, martxoaren 19koa, Funtzio Publikoko zuzendari nagusiak emana, Nafarroako Foru Komunitateko Administrazioaren eta haren erakunde autonomoen zerbitzuko unibertsitateko erdi mailako tituludunen (laneko arriskuen prebentzioa) lanpostu hutsak lekualdatze lehiaketa bidez betetzeko deialdia onesten duena.\n636/2018 EBAZPENA, martxoaren 19koa, Funtzio Publikoko zuzendari nagusiak emana, onartu eta baztertu diren izangaien behin betiko zerrenda onesten duena Nafarroako Foru Komunitateko Administrazioaren eta haren erakunde autonomoen zerbitzuko eskolazain lanpostu hutsak lekualdatze lehiaketaren bidez betetzeko deialdian.\n647/2018 EBAZPENA, martxoaren 21ekoa, Funtzio Publikoko zuzendari nagusiak emana, Nafarroako Foru Komunitateko Administrazioaren eta haren erakunde autonomoen zerbitzuko administrari laguntzaileen (D maila) eta administrarien (C maila) lanpostu hutsak lekualdatze lehiaketaren bidez betetzeko deialdian onartu eta baztertu diren izangaien behin betiko zerrenda onesten duena.\n655/2018 EBAZPENA, martxoaren 21ekoa, Funtzio Publikoko zuzendari nagusiak emana, bete gabe uzten duena Nafarroako Foru Komunitateko Administrazioaren eta haren erakunde autonomoen zerbitzuko euskara itzultzaile interpreteen lanpostu hutsak lekualdatze lehiaketa bidez betetzeko deialdia.\n656/2018 EBAZPENA, martxoaren 21ekoa, Funtzio Publikoko zuzendari nagusiak emana, bete gabe uzten duena Nafarroako Foru Komunitateko Administrazioaren eta haren erakunde autonomoen zerbitzuko euskara itzultzaileen lanpostu hutsak lekualdatze lehiaketa bidez betetzeko deialdia.\n813/2018 EBAZPENA, apirilaren 9koa, Funtzio Publikoko zuzendari nagusiak emana, 6.1 oinarria aldatzen duena Nafarroako Foru Komunitateko Administrazioaren eta haren erakunde autonomoen zerbitzuko eskolazain lanpostu hutsak lekualdatze lehiaketa bidez betetzeko deialdian.\n92/2018 FORU AGINDUA, martxoaren 20koa, Eskubide Sozialetako kontseilariak emana, prestakuntza beka baterako deialdia onesten duena Kazetaritzako edo Ikus-entzunezko Komunikazioko lizentziadun edo gradudunentzat Errealitate Sozialaren Behatokiaren Zerbitzuan aritzeko (Errealitate Sozialaren Behatokiaren eta Gizarte Politiken Plangintzaren eta Ebaluazioaren Zuzendaritza Nagusia).\n17/2018 FORU AGINDUA, martxoaren 19koa, Kultura, Kirol eta Gazteriako kontseilariak emana. Honen bidez, egun kirol zerbitzuak egiten dituzten Nafarroako enpresei eta irabazi-asmorik gabeko Nafarroako kirol entitateei diru-laguntzak emateko deialdiaren oinarriak onesten dira, kirolean hasteko jarduerak egiteko heziketa eta kirol programak gauza ditzaten 2018an, Nafarroako Foru Komunitateko ikastetxeei zuzenduta.\n426/2018 EBAZPENA, martxoaren 22koa, Landa Garapeneko, Nekazaritzako eta Abeltzaintzako zuzendari nagusiak emana, zeinaren bidez onesten baitira abeltzaintzako toki azpiegiturak sortu eta hobetzeko laguntzak emateko 2018ko deialdia eta oinarri arautzaileak.\nLaburpena, Eskubide Sozialetako kontseilariak martxoaren 20an emandako 92/2018 Foru Aginduarena. Foru agindu horren bidez, prestakuntza beka baterako deialdia onetsi da Kazetaritzako edo Ikus-entzunezko Komunikazioko lizentziadun edo gradudunentzat Errealitate Sozialaren Behatokiaren Zerbitzuan aritzeko (Errealitate Sozialaren Behatokiaren eta Gizarte Politiken Plangintzaren eta Ebaluazioaren Zuzendaritza Nagusia).\nLaburpena, Kultura, Kirol eta Gazteriako kontseilariaren martxoaren 19ko 17/2018 Foru Aginduarena. Foru agindu horren bidez onetsi dira egun kirol zerbitzuak egiten dituzten Nafarroako enpresei eta irabazi-asmorik gabeko Nafarroako kirol entitateei diru-laguntzak emateko deialdiaren oinarriak, kirolean hasteko jarduerak egiteko heziketa eta kirol programak gauza ditzaten 2018an, Nafarroako Foru Komunitateko ikastetxeei zuzenduta.\nLaburpena, Landa Garapeneko, Nekazaritzako eta Abeltzaintzako zuzendari nagusiak martxoaren 22an emandako 426/2018 Ebazpenarena. Ebazpen horren bidez onetsi dira abeltzaintzako toki azpiegiturak sortu eta hobetzeko laguntzak emateko 2018ko deialdia eta oinarri arautzaileak.\n52/2018 EBAZPENA, otsailaren 7koa, Lan Zerbitzuko zuzendariak emana, enpresaburuen erakunde bat desegiten duena.\n53/2018 EBAZPENA, otsailaren 7koa, Lan Zerbitzuko zuzendariak emana, enpresaburuen erakunde bat desegiten duena.\n14/2018 EBAZPENA, urtarrilaren 23koa, Ingurumeneko eta Lurraldearen Antolamenduko zuzendari nagusiak emana, Vesta velutinari buruzko jarduketa plana onesten duena\n80/2018 EBAZPENA, martxoaren 20koa, Ingurumeneko eta Lurraldearen Antolamenduko zuzendari nagusiak emana, kirol jarduerak arautzen dituena Nafarroako Foru Komunitateko zenbait harkaiztitan.\n22E/2018 EBAZPENA, otsailaren 15ekoa, Lurralde eta Paisaia Zerbitzuko zuzendariak emana, Ingurumen ukipenetarako baimena ematen duena “Altsasu-Etxarri I” eta “Altsasu-Etxarri II” izeneko 30 kV-eko lur azpiko linea elektrikoko proiekturako Altsasuko TAn, Altsasuko udal-mugartean. Sustatzailea Iberdrola Distribucion Electrica SA da.\n130E/2018 EBAZPENA, otsailaren 23koa, Ingurumeneko eta Lurraldearen Antolamenduko zuzendari nagusiak emana, lehiaketa publiko baterako deialdia egiten duena ehiza-barruti intentsibo baten eraketa baimentzeko VII. nekazaritza-eskualdean.\nUdaltzain izateko lanpostu baterako onartu eta baztertu diren izangaien behin betiko zerrenda\nDeialdia, Iruñeko udaltzaigoaren 4 inspektore-lanpostu barne igoerako txandan betetzeko, kategoriaz igotzeko lehiaketa-prozeduraz baliatuta. Onartu eta baztertuen behin betiko zerrenda eta lehen probaren data\nHerri-lurraren desafektazioa, ondoren trukea egiteko\nOrdenantza fiskaletako tarifak. Behin betiko onespena\nAldaketa, Garbitasuna, gizalegezko jokaerak eta espazio publikoen gaineko ordenantzan. Behin betiko onespenaren testu bategina\nOrdenantza, aurretiazko komunikazioaren edo erantzukizunpeko adierazpenaren bidez hasitako jarduerak eta obrak ondoren kontrolatzeko prozedura arautzen duena. Behin betiko onespena\n2018rako tasa, prezio publiko eta zerga-tasak. Behin betiko onespena\nHerri-larreen aprobetxamenduaren adjudikazioa, herritarren arteko zuzeneko adjudikazioaren bidez\nHerriko eraikuntzen zaharberritze eta apainketa eta bestelako obretarako laguntzak arautzen dituen ordenantza.\nMendiko pisten eta bideen erabilera arautzen duen udal ordenantzaren aldaketa. Hasierako onespena\nAldaketa, 2018ko gainbalioaren gaineko zergan\n2018ko aurrekontua. Hasierako onespena\n2018ko plantila organikoa. Hasierako onespena\n2018ko lan egutegia\nHiri Jarduketako Plan Berezia, 18 EU unitatean (Alkaiaga).\nAldaketak, Noain Elortzibarko Udalaren 2017tik 2018ra luzatutako aurrekontuan. Behin betiko onespena\nLaburpena, eskola-jantokietarako 2018ko laguntza ekonomikoena. 2018ko urtarrila/ekaina aldia\nOihan aprobetxamenduaren salmenta enkante publikoan\nHerri-lurretako lurzatia desafektatzeko espedientea.\nAldaketak, Ur hornidura, estolderia eta saneamendua, arazketa eta uraren ziklo integralarekin zerikusia duten gainerako zerbitzu eta jardueren tasak/prezio publikoak arautzen dituen ordenantza fiskalean. Behin betiko onespena


Psikomotrizitate eta jokoen gunea - Txispum!\nGure haurrarekin jolastea, gure eta gure haurraren bizitzan egin dezakegun osasun inbertsio onenetarikoa da.\nGune hau, haurrek gurasoen laguntzarekin ariketak eginez, gihar eta artikulazioak sendotzeko gune bat da.\nAlderdi sozialean, gainerakoekin harremantzen ikasten dute, gauzak elkarbanatzen, guztien txandak errespetatzen, eta abar. Eta alor kognitiboan, beraien kontzentrazio maila handitzen dute, haurren adimena estimulatzen du eta beraien sormen eta irudimena sustatzen du.\nGune hau etxeko txikiek ondo pasatzeko da, salto egiteko, jolasteko korrika egiteko, … Egunean zehar eskolan askatu gabeko energia aska dezaten.


umeak Archives - Page 8 of 8 - Arrosa\n14 apirila, 2014 | 0 Komentarioak\nGaurko irratsaioa barre algara artean pasa badugu ere, hainbat kontu ekarri ditugu zuen belarrietara: azalerako ipuinak, gurasoen whatsapp taldeak euskaraz aritzeko, umeek etxeko zereginetan parte hartzeko proposamenak, eta beste hainbeste. Gai nagusia, ordea, zaharrek/agureek/atsoek hartu dute. Gure jendartean adinekoak gutxiesteko joera dagoela eta artikulua idatzi du Amelia Barquinek. Zer dela eta esangura negatibo hori zaharrekiko? […]\n4 otsaila, 2014 | 0 Komentarioak\nAste honetako irratsaioa Finlandiako haur jaioberriei zerbitzu publikoek opararitzen dieten ongi etorri kutxaren ingurukoa da. Bertan jaiotzen den Finlandiar bakoitzari lehen hilabetetarako lolekua izango duen kartoizko kutxa oparitzen diete arropa eta bestelako produktuekin. Egun euritsu hauetan euripean dantza egitea proposatzen dizuegu baita ere terapia bezala, bizitzako une txikiez gozatzeko.\nGabonak iristear direla eta gure jendartean kontsumorako joera nabarmen igotzen da. Hori dela eta, opariak eta erosketak egiteko garaian kontuan hartzeko zenbait ideia eta ekarpen biltzen dira irratsaio honetan. Urte honetako azken irratsaioa duzu hau, AISZIRIMOLAk ere oporrak hartuko baititu Urtarriletik aurrera bueltan izango gara, beraz, bien bitartean ez galdu irrifarra, egin barre mordoa eta […]\nNola aldatzen diren gauzak #08 Umetako jolasak\n21 azaroa, 2013 | 0 Komentarioak\nPotxo, kanikak, la bola de cristal, bote-bote, Arturo erregea, txapak… Honekin eta beste hainbat gauzakin jolastu dogu gaurko irratsaioan. Gure burmuinari astindu eder bat eman dotzau, hautsak arrotu, eta txikitako oroitzapenak gordetzen dituen kutxa zabaldu dogu. Telebista garrantzitsua zen, bertako marrazki bizidunen abestiren bat entzun dogu. Baina kalean abenturarako mundu zabala geneukan; Gaurko irakurketan, gutako […]


15:46, 3 abendua 2010ko berrikusketa\n2.944 bytes added , Duela 10 urte\n14:25, 3 abendua 2008ko berrikusketa (aldatu)\nt (robota Erantsia: ca:Joanes Etxeberri de Sara)\n15:46, 3 abendua 2010ko berrikusketa (aldatu) (desegin)\n'''Joanes Etxeberri''' ([[Sara]], [[Lapurdi]], [] - [[Azkoitia]], [[Gipuzkoa]], []) euskal idazlea izan zen.\n<big>Joanes Etxeberri Sarakoa (1668, Sara – 1749, Azkoitia).</big>\nEtxeberrik lehenengo ikasketak Pauen jesuitekin egin zituen, jarraian Okzitaniako Tolosako Unibertsitatean lortu zuen medikuntzako batxiller-gradua. Medikuntzatik at letra-gizona ere izan zen. Sendagile lanari Saran ekin zion, momentu eta hartan bertan Maria Itsasgaraterekin ezkondu zelarik. Hamaika seme-alabak izan zituzten eta haien artean Agustin, Mutrikuko mediku izanen zena, da aipagarriena. Gerora Hego Euskal Herrira etorri zen, 1713ko abenduaren 11an Berako udalarekin sinatu zuen bere lehenbiziko kontratua, 1716an berretsiko zuena. Baztango Elizondon ere lan egin omen zuen denbora batean baina betez ere Beran bizitu izan zen 1722ra arte. Urte hartan Hondarribiara joan zen horrezkero zeukan ospeak eramanda. Baina Hondarrabian jasotzen zuen soldata urriak eta hura jasotzeko atzerapenak, Etxeberri Hondarribitik aldegitera eraman zuen. 1725eko urrirako Azkoitiko mediku agertzen zitzaigun, bezeroen artean Loiolako josulagunak zeuzkan, haien hartean Kardaberaz edota Larramendi zituelarik. Azkoitian jarraitu zuen medikulanak egiten bertako udalak zaharturik zegoelako erretiratu zuen arte, 1749ko lehenengo erdialdean 81 urterekin zendu zelarik. Euskalzalea handia zen eta aurreko gizaldiko euskal idazleen lanak irakurriak zituen. Sarako erretorea buruzagi eta aintzindaritzat zeukan eta haren lanari jarrraipena eman nahi izan zion. Idatzi zituen bere idazlan guztiak Euskararen ingurukoak izan ziren, bere garaian erlijiosoa ez zen idazle bakanetakoa, eta erlijio gaiez kanpora ibili zen ia bakarra.\nFuntsean hiru lan idatzi zituen euskeraz:\n''Eskuararen hatsapenak''. Ez datoz jatorri kontuak soilik. Gure hizkuntzaren goraipamena sutsua dugu eta Hegoaldeko apologistek ez bezala, euskaraz moldatua.\nBizi izan artean, lehenego liburuska bakarrik kaleratu zuen. Bigarrena eta hirugarrena ez ziren 20.menderarte kaleratu, nahiz eta Etxeberrik saiakerak egin hauek argitaratzeko. Haietako batzuk frantziskotarren Zarauzko komentuan egon ziren “galdurik”.\nBazen laugarren obra bat ere; ''Hiztegia'', euskaraz, latinez, frantsezez eta gazteleraz atondua. Larramendik ezagutu eta erabili zuen, baina badirudi betiko galdu zela.\n=== Saiakera ===\n* ''[[Escuararen hatsapenac]]'': Elebiduna, [[euskara]]z eta [[latin]]ez idatzitako [[euskara]]ren apologia-lana, Urkijok [[Zarauz]]ko frantziskotarren komentuan aurkitu zuen.


Euskadi Basque Country - Murias Taldeak neurria eman du Valentziako Itzulian | MuriasTaldea\nEuskadi Basque Country – Murias Taldeak gaur amaitu du bere partaidetza Valentziako Itzulian. Nairo Quintanak (Movistar Team) lortu du garaipena sailkapen nagusian eta Valentziako zirkuituan bost itzulira laburtu duten azken etapan Bryand Coquard-ek (Direct Energie) izan da garaile.\nTaldeak bide onetik hasi zuen lasterketa, taldekako erlojupekoan Kontinental Profesional taldeengandik hurbil amaituta. Bigarren etapan taldeko bost txirrindulari erori egin ziren, baina Gari Bravok bere maila bikaina erakutsi zuen berriz ere eta onenen taldean sartu zen, Tony Martin irabazlearengandik 19 segundora.\nHirugarren egunean taldeak bere lehiakortasuna erakutsi zuen berriz ere eta Aitor González ihesaldian ibili zen etaparen zati handi batean. Imanol Estevezek erasoa jo zuen azken kilometroetan, tropela ezustekoan harrapatu nahian.\nGari Bravo, 29. postuan, izan da Euskadi Basque Country – Murias Taldeko txirrindularirik onena sailkapen nagusian. World Tour mailatik kanpo dabiltzan txirrindularien artean, bigarren izan da. Taldekako sailkapenan 15. sailkatu da talde euskalduna.\nRodríguez-ek eta Bagües-ek lasterka utzi behar izan dute\nÓscar Rodriguez-ek eta Aritz Bagüesék Valentziako Itzulia utzi egin behar izan zuten erorikoen ondorioz. Txirrindulari nafarrak, profesional mailan debuta egin duen lasterketan, laugarren etapan erori zen maila handiko lasterketa buruko taldean zebilela eta ezker eskuko 1. metakarpoa hautsi zuen. Lau astez izango da bajan. Bestetik, Bagües-ek belauna minduta dauka bigarren egunean izandako erorikoaren ondorioz eta hiru astez izango da bajan.\n"Nahiz eta zorte txarra izan, erakutsi dugu talde bat gehiago garela eta maila onean ibiltzen garela munduko txirrindularirik onenekin. Onenekin ibili gara buruan, Gari Bravorekin, eta ihesaldien bidez ahalegindu gara protagonistak izaten. Jasan ditugu lesioak guretzat ezbehar garrantzitsuak dira, baina zortea aldatzea espero dugu", adierazu du Jon Odriozola kirol zuzendariak.


Pilota, telebistaren menpe — Eibar.ORG | Eibarko peoria\nHemen zaude: Hasiera / Blogak / Amatiño / Pilota, telebistaren menpe\nPilota, telebistaren menpe\nAmatiño 2021/02/09 10:00\nPandemiak zenbait ohitura aldatuko du seguru asko. Baina, oraingoz, telebistari esker, pilotak ez du etsirik hartzeko arrazoirik. Nahiz, hori bai, telebistaren menpe geratu. Kirol profesional guztiak bezala.\nPilotazaleok zorioneko gaude. Azken astebeteotan, ostiraletik astelehenera bitartean, lau egunez jarraian, pilota-partidak ditugu-eta, zuzenean, Euskal Telebistan. Zortzi bikoteren arteko Txapelketa Nagusia eta, beste horrenbeste, Promozio mailan. Abenduan hasi eta maiatza arte. Kristoren plana.\nPandemiak zenbait ohitura aldatuko du, seguru asko. Baina, oraingoz, telebistari esker, pilotak ez du etsirik hartzeko arrazoirik. Nahiz, hori bai, telebistaren menpe geratu. Kirol profesional guztiak bezala, jakina.


Emakume jakintsu horietako bat izan nahi nuke - Zientzia Kaiera\n—Zuk ez dakizu oraindik baina emakume hauek gauza ikaragarriak egin dituzte —esan dio aita batek ondoan duen bere sei urteko semeari, aurrean dituen argazki erretratuak atzamarrez erakutsiz.\nAitari begiratu dio, ahoa zabaldurik. Betaurrekoak ondo jarri ditu umeak, keinu horrek gehiago ikusteko ahalmena emango balio bezala. Erretratuei eta ondoan dagoen testuari so egiten die mutilak. Ez du ezer ulertzen. Berriz begiratzen dio aitari\n1. irudia: Nobel Saria irabazitako emakumeekin osatutako murala. (Argazkia: Uxue Razkin)\nMadrilen dagoen Espainiako Natura Zientzien Museo Nazionalera bertaratu da jende andana. Igandea da. Familia ugari ilaran. Oso leku poliglota bilakatu da museoa gainera; alemanieraz, ingelesez eta euskaraz ari da jendea.\nNobel Sariak irabazi zituzten emakumeen argazkiak ageri dira hormetan; eta horien ondoan, euren ibilbide profesionala laburbiltzen dituzten testu interesgarriak. Horretaz gain, sariekin eta protagonistekin zerikusia duten objektuak bildu dituzte, hala nola eskuizkribuak, Nobel dominak, Nobel oturuntzan erabiltzen zen baxera; eskulturak… Mujeres Nobel erakusketak –martxora arte zabalik– barne hartzen ditu Fisiologia eta Medikuntza, Fisika, Kimika, Literatura eta Bakearen sariak historian zehar irabazi dituzten emakumeen lorpenak. Gainera, azken atalean Concha Espina –ez da soilik hiriko metroko geldialdi bat– idazleari buruzko informazioa aurki daiteke, Literatura Nobel saria irabazteko zorian izan baitzen behin baino gehiagotan.\n2. irudia: Carol W. Greider 2009ko Medikuntza Nobel saridunaren inguruko kartela. (Argazkia: Uxue Razkin)\nAitak ez du ahaztu semearen galdera, ia erregua izan dena. Beraz, hasi zaio azaltzen, adibidez, Maria Sklodowska-Curieren lana, aski ezaguna dena. Umeak agian ez du ulertuko, baina atentzioa eman dio. Material erradioaktiboak ikertu zituen, batez ere uranioa. Birritan irabazi zuen Nobela. Lehena, Fisikakoa 1903an jaso zuen, elementu erradioaktiboekin egindako ikerketengatik. Bigarrena, 1910ean izan zen, Kimika arloan: radioa eta polonioa aurkitzeaz gain, lehenengoa isolatzea lortu zuen.\nHorretaz gain ere, kontatu dio, tartean, Ada Yonathen ibilbidea, 2009. urtean Nobela jaso zuen kristalografoarena. Erribosomaren egitura eta funtzioan egindako ikerketengatik lortu zuen saria. “Eta honek? Zer egin zuen?”, esaten dio aitari hanka kolpatuz. Carol Greider, Medikuntza Nobel saridunari begira gelditu zaio semea. Doktoretza ondoko Cold Spring Harbor laborategian telomerasaren ARN genea klonatzea lortu zuen zientzialariak. Horren ondotik, ugaztunetan egitea lortu zuen eta horri esker ikusi zuen entzima horiek pisu handia zutela minbiziaren prozesuan. Maria Blasco ikertzaile espainiarra Greiderren taldean aritu zen, esaterako.\nTelomeroek eta telomerasa entzimek kromosomak babesten zituztela ikusi zuen eta aurkikuntza horregatik eman zioten saria, Helen Blackburnekin partekatu zuena; lehen aldia izan zen Nobel sari bat bi emakumek eskuratzen zutela. “Ikerketa honetan hasi ginenean, ez genekien telomerasa minbizian sartuta egongo zenik. Kromosomak bere horretan gelditzeak jakin-mina piztu zigun, besterik gabe”, esan zuten ikertzaileek. Kuriositateak daukan indarra.\n3. irudia: Nobel saria irabazi duten emakumeen inguruko erakusketan emakume hauen bizitzari buruzko informazio topa daiteke. (Argazkia: Uxue Razkin)\nMay-Britt Moserren lana aipatzekoa da ere. Garunaren mundua ezagutzeko asmoz, psikologia ikasketak abiatu zituen. Terje Sagvoldenen laborategian hasi zen lanean bigarren seihilekoan. Une hartan, arratoietan hiperaktibitatea ikertzen ari ziren bertako ikertzaileak. Bi urtez, hiperaktibitatean eta arratoien jokabidean sakondu zuen. Bere asmoa, halere, Per Andersenen sailean lan egitea zen. Neurozientzia arloan murgildu nahi zuen baina sail horretan zeuden bakarrak medikuak ziren eta psikologoak ez zituzten aintzat hartzen. Bada, azkenean onartu zuten. Egindako lanari esker, Moserrek frogatu zuen memorian eta ikasketa espazialean eragina zuen zatia hipokanpoaren alde dortsala zela.\nIrène Joliot-Curie,Rita Levi-Montalcini, Selma Lagerlöf, Bertha von Sutnner, Teresa Kalkutakoa, Wangari Maathai, Irena Sendler eta Concha Espinak osatzen dute erakusketan ageri diren emakume Nobel saridunen zerrenda. Horiek guztiek badute gauza bat komunean: ez dizkiete gauzak erraz jarri baina atera dira itzaletik. Ume hura ohartu da euren indarraz eta jakintzaz, atea zeharkatu bezain laster honakoa bota duelako ahoz goran: “Aita, nik argi dut. Handia naizenean, emakume jakintsu horietako bat izan nahi nuke”.\nArgitalpen-data: 2017/11/17 · Atala: Emakumeak zientzian, Kolaborazioak\n[…] Mujeres Nobel erakusketak –martxora arte zabalik– barne hartzen ditu Fisiologia eta Medikuntza, Fisika, Kimika, […]